url: =Minthang Coronavirus (Covid-19) ~ Gin Za Khai :: ZOMI DAILY\nposted on 10 March 2020 at 9:44 pm Lomkholna: Health, News\nNa theihbeh nopkhak leh… Hih natna pen huihdiik natna (respiratory disease) a piangsakthei virus khat hang aa piang hi. A virus min pen “SARS-CoV-2” kici in, hih virus hanga apiang natna pen “coronavirus disease of 2019” aih keh “COVID-19” ki ci hi. Apongpong in hih coronvirus pen ii thusimkholloh natna: naasii- naptui, nakbing, khuh, (khuavot thuakna hanga cina hi’ng) ih cihcihte hong piangsak virus namkhat hi lel hi.\nTu aa minthang “SARS-CoV-2” bel hih coronavirus namte hinapi, alawmte sun lo in themkhat lauhuai zawdeuh se ahihman hi. Hihzahta aa hong minthanna pen 2002 leh 2012 kum lai aa tu aa danlian phialmah a hong piangngei a hihna leh, social media leh news media khauhpaih luatna hang hizaw kha in teh.\nTu ciangciang (3/7/20) ih theihna ah bel, hih virus in ii cii sasak, hong khuhsak, leh huihdik haksa sak thei hi. Natna dang tawh kibanglua ahih manin, a cisa khempeuh (>100.4F), akhuh thelhthelh khempeuh leh naak-haksa (huih diiklah) khempeuh in natnanei cihna zong hipah samlo hi. Tuamah bangin, acidam leh thahat tuak mahmah khempeuhin zong hih natna neilo cihna zong hi tuanlo kawikawi hi.\nPawlkhat te’n thuaklah mahmah napi’n pawlkhat te’n lah phawk selo lel uh hi. Atamzaw pen uham zawdeuh (>60) te leh zatep thei te’n hih natna ngahkha le uh uangnat phadeuh thei a, pneumonia (tuapsung meima natna) bang ngah in sihlawh thei uh hi. Kawlgamlam pan ahizong, hih natna kipat khiatna Sen gam kiim nawkkha maw, ahihkeileh hih natna nei khat tawh ii kisukkhakna a om keinak aleh lunghimawh luat kul lo dinghi.\nTuaban ah, natna dang lungtangnatna (heart disease), tuapnatna (lung disease), sikhum natna (diabetes) nei ahih keh, khanghamta (>65) ih hihkei nak aa leh zong, hih natna a ki gengen zah in lauluat ding hilo hi. A hihtheih lebel maw, den aa ih genbang gamdangkhualzin hong lutthak peuhmah hih virus ngahkha aa ii ki upleh hehpihna tawh siavuan te kivelsak hamtang ni.\nMikhat leh khat ii kilawhnapen a tamzaw kamhum lopi aa mimai khawnga ih khuhciang ahi zong, virus baangsa ih khutte tawh ih mit, nak, leh kam ih lawnkhakna hang zong hi thei hi. Ih khutte ih sawp tanghtangh ding kihanthawn kiknuam hangh. Hand sanitizer sang khutsawp hoihzaw pek hi. Tu laitak pen, hih natna donang zatui leh vaccine om nailo takpi hi. Ki dawmsiam ni.\nPawlpi upa khat thugen ka zakngei khat ah, “Pasian gam hong nai mahmah ta in peengkulte zong ki mutkhinta a, agingkhia nailo bek hi” acihse danin, ih Topa hong paiding nailuata ahih teh, tua peuh genpi in neizaw dia… Lungdam, Gin Za Khai, MD\nPrevious: Singkung leh leitung ~ Kap Za Khai\nNext: Zomi khatin “Kei hileng zong Tedim District piakei ning” ci ei ~ Dr. Dongno\nZAM Thupuak :: 01 November 2015\nTulaai Leitung Thuthang Tuamtuam Updates July 29, 2014


timestamp: atn

url: =Tuition Honna, Letsong Piakna Leh Pilsin Saang Sinna – chinbridge Institute\nKawlgam ah tuition aki cih ciangin sangkah hun khengval ah atuam in hun pia in sinna acihna ahi hi. Frontier Myanmar ten Tuition sinsakna pen tuni dong sumnak hoih khatin na gen uh hi. Tuition honna pen kawlgam akipan gam atam zaw ten kumpi phalna tawh asem uh hilo hi ci-in ciamteh uh hi. Ahi zongin kawlgam adingin pilsin saang sinna sang (University) ah tuition kikah bek thamloh in lamet khat nei in sia/mah te letsong tawh a kithoihna kimu thei hi. Tua ahih manin bang hangin sang ah tuition leh letsong piakna om ahi hiam? Tua te hangin sang naupang te in bangzah phattuampih uh ahi hiam? Siatna bangzah piang sak hiam? Aphat tuampih taktak aom hiam cih te kan ding kisam hi. Hih thu kankhiatna lai pen Chin (zomi) atam zawte sang kahna, Kalay University bulphuh in tuition honna leh van letsong piakna hangin sang naupang ten asangkahna vuah aphat tuampihna uh leh a siatnate kankhiat ding ngimna tawh akibawl ahi hi.\nA nihna ah tuition honna leh tuition kahna hangin sang naupangte gamtatsia sak hi cih kimu khia hi. Dotna adawng sang naupang te lakah 77 % in tuition kahna hangin sangkah hun atawm tuam banah tuition mun pawl khat ah laihuanna ah a kidong dingte bek a sin om hi aci zong om hi. Tua ban ah sia/mah te tuition ah lai a hilhna uh hangin a sang lai hilh ding uh pelh (absent) liang uh hi ci-in sang naupang 47 % in dawng uh hi. Dotna adawng sang naupang 49 % ten bel tuition kahna hangin kipil tuam khol kei ci uh hi. Tua ahih manin sang naupang atam zaw ten tuition kah hoih hi acih uh hangin pilsin saang sinna (higher education) adingin aphattuamna taktak a om lohna kimu hi.\nThukhupna, pilna a kibehlap theih nadingin tuition kahna, zahtakna tawh sia/mah te letsong apia hilo in olno takin lai on nop man leh buaih ngah nop manin letsong apia uh ahihna hih kankhiatna pan in kimu thei hi. Tua banah sia/mah te leh sang naupang te adingin amau nasep leh ahihna uh daang sakin gamtat luheek a kipan pilna sinna dongah dongtang sak hi cih kimu hi. Tua ahih manin tuni dongin a kizang tuition honna, tuition kahna leh letsong, van khat pepeuh piakna pen thuneite akipan pilna sin sang naupangte leh sia/mah ten gam leh minam itna tawh dal in langpan ding kisam hi.\nNote: Written by Salai Ngun San Aung, and translated by Langh Sian Khai.\nPrevious Post Lokhawhna Sang (Lungpi) ah Tintan Kahte Tuahkhak Haksatna, Buaina leh Seploh a Phamawh Thute\nNext Post University Sang Kahna ah Sang Naupang te’ Suakta Takin Teeltheih Khuan


url: =Businesses in Topsham Maine\nBusinesses in Topsham MaineList of 4 Businesses in Topsham, ME\nMaine»TopshamBelow are a list of businesses that reside in Topsham, ME. By clicking on a business below, you will be able to add a review, view financial and employment data, and much much more.\nNORTHERN PRIDE COMMUNICATIONS INC\n20 CENTER PARK RD\nCOASTAL METAL FAB INC


url: =LZI Statement: Myanmar gam leh ICJ thukhenzumpi thu :: ZOMI DAILY\nposted on 10 December 2019 at 3:36 pm Lomkholna: News, Politics, Zomi\nUnited Nations (UN) Kipawlna sung a kipawlkhawm Gam tuamtuamte in a khun, “Convention on the Prevention and Punishment of the Crime of Genocide” kici Minam khatpeuh maimangsakna a omlohna dingin khaktanna leh a maimangsak khatpeuh mawhsakna ding thu tawh kisai Thukimna zui in Myanmar Gam in Rohingya Minam-te tung ah a khialhnate a khawlna ding, tua khialhnate abawl Galkap, Kumpi/Kipawlna (Organization), Mimal khatpeuh in khialhna abawl nawnlohna dingin thu apia dingin UN Kipawlna International Court of Justice (ICJ) Thukhenzumpi tung ah Gambia Gam in ngen hi.\nGambia Gam in ICJ Thukhenzumpi tung ah Rohingya Minamte a maimang theihna dingin khialna kibawl hi ci in a mawhsakna om bangmah in, Myanmar Gam sung ah, abeisa kum tampi sung, Galkap Kumpite leh Gam Makaite in Tualsuak Minamte (Indigenous Peoples/Ethnic Nationalities) a thanem, akiamsuk, a mangthang theizah ciang ding dongin Tualsuak Minamte simmawhna, bawlsiatna, thahna, a khua a tui haltumsakna, numei naupang tung tatsiatna, a ngeina zia leh tongte hepkhiatna, a pau a laite uh pampaihsakna, a minam dinmun leh a hihna uh thusimlohna, a minam thuneihnate khaktansakna cih khialhna lianpite bawl uhhi. Gam Makaite leh Galkap Kumpite in a khang a khang in Tualsuak Minamte tung ah a khialhnate uh, Myanmar Gam sung a Thukhunzumte panin mawhsakna leh thukhenna a kibawl theihna ding lampi omthei peuhmahlo hi.\n1. Tua ahih manin, Gambia Gam in apom Rohingya Minamte tung ah a kibawl khialhnate hangin hih khialhnate abawl Thunei Kumpite, ICJ Thukhenzumpi in mawhsakna, thukhenna leh thupiakna a bawlna dingun a ngetna (Application) uh pen, Myanmar Gam sung a om adang Tualsuak Minamte thuakna tawh kituak ahih manin, leitung gam tuamtuam a om tuipi galkai Zomi khempeuh tangin, Leitungbup Zomi Innkuan Kipawlna (Zomi International Communities Organization) in kithukimpih hi.\n2. ICJ Thukhenzumpi in Rohingya Minamte tung ah a kibawl khialhnate tawh kisai thukhenna abawl sawmmah bangin, Myanmar Gam sung a Kumpi tuamtuamte in Tualsuak Minamte tung ah minam mangthang zahdong dingin abawl khialnate tawh kisai thu leh late kicing takin ahong sittel sakna dingun Leitungbup Zomi Innkuan Kipawlna in kingen hi.\n3. Myanmar Gam sung a Tualsuak Minamte, minam mangthang asuah theihna dingun khialhna abawl Kumpite tung ah mawhsakna, thukhenna aneihna ding, tu a kipan in tuabang khialhnate abawl nawnlohna dingin Leitungbup Zomi Innkuan Kipawlna in ICJ Thukhenzumpi tung ah kingen hi.\n4. Zomi-te leh Myanmar Gam sung a om Tualsuak Minampite in a kibelpawl (Federal Union) Myanmar Gam a lamkhawm, a picing Minampite (Founding Members of Ethnic Nationalities /Indigenous Peoples) a hihna a kikipsakna ding, minam kician minam picing hihna tawh Tualsuak Minamte Thuneihna (The Rights of Indigenous Peoples) bukim angah theihna dingun ICJ Thukhenzumpi leh United Nations Kipawlna in thukhenna bawlin, Myanmar Kumpi tung ah thu (Order) ahong piaksakna dingun Leitungbup Zomi Innkuan Kipwlnna in zahtakna takpi tawh kingen hi.\n5. Gambia Gam in a thubawlna tawh kisai in, Myanmar State Counselor Daw Aung San Suu Kyi in Minister of Foreign Affairs a hihna tawh ICJ Thukhenzumpi ah Myanmar Gam tangin ading dingin kuan ahih manin, Zomi-te in Myanmar Gam sung a om Tualsuak Minam khat hihna tawh kilawm kisa a, zahtakna kipia hi. Daw Aung San Suu Kyi in, a pa, Myanmar Gam Makaipi Bogyoke Aung San mahbang in, Tualsuak Minamte thuneihna (Rights) zahtak (Respect) in, a thusimna (Recognize) dingin Leitungbup Zomi Innkuan Kipawlna in kingen hi.\n6. Daw Aung San Suu Kyi in ICJ Thukhenzumpi ah, Myanmar Gam sung panin thu a kikhen theilo, abeisa hun sung a Galkap Kumpi tuamtuamte in Tualsuak Minamte tung ah a khialhna khempeuhte maantak leh kicing takin pulak in Myanmar Gam (State/County) bek hilo, Tualsuak Minamte (Ethnic Nationalities/Indigenous Peoples) a kipan Gammi (Citizen/People) buppi tangin hong dingzaw a, ICJ Thukhenmangte in thuman takin (Justice) thu akhen theihna dingun thu asunna dingin Leitungbup Zomi Innkuan Kipawlna in kingen hi.\n7. State Counselor Daw Aung San Suu Kyi makai in National League for Democracy Kumpi (NLD Government) in, tu a kipan in Myanmar Gam sung ah Thunei Kumpi khatpeuh in Tualsuak Minamte (Ethnic Nationalities /Indigenous Peoples) tung ah minam mangthang asuahna (Ethnic Cleansing) dingin a gamtatna sepna bawlnate, a simmawhna leh bawlsiatnate (Tortures), a khua a tui haltumsakna galdona thahnate (Village Burning, Killing and Military Opertaions), a leitangte suhna (Land Confiscation), numei naupangte tung ah tatsiatnate (Abuse and Harassment), Biakna paulam in bawlsiatnate (Religious Persecution), ngeina lai pau leh hamte amangthang dingin hanciamna leh khenkhapnate (Elimination and disintegration of Culture, Literature, Language), minam dinmun leh hihna thusimlohnate (Unrecognition and Denial of Identity and Value), minam thuneihna (Self Determination) a khaktannate khempeuh thakhat thu in a khawlna dingun thu (Order) apiakna dingun Leitungbup Zomi Innkuan Kipawlna in kingen hi.\nMyanmar Gam sung ah thumaanna (Justice) leh kilemna (Peace) om tahen. Executive Council (Zomi International Communities)\nDistribution in English Version:\n1. President, United Nations General Assembly\n3. Secretary General, United Nations\n4. President, Republic of the Gambia\n5. President, Republic of the Union of Myanmar\n6. State Counsellor, Republic of the Union of Myanmar\n7. Zomi Community Organizations Worldwide\n8. International Media: VOA, BBC, RFA\n9. Myanmar Media\nPrevious: ZAM Thupuak :: 08 Dec 19 (IIMM tetawh kimuhna)\nNext: Piteeknu angimna tangtungta… Mipi angei a ngei…\nThupi ei, hih zong Gambia te aading siksan hoih mahmah khat hi. Hizah ciang thu kician a, a mawhsak nungah, Kawlgam kumpi in thu kiplo teng zongzong keizaw henla, “hih khial mah ung, mailam ah hih nawn kei nung, hong maisak un” ci leh gamdang mi te’n pakta zaw kha thei ding hi. Bangbang in thu hong khen ta leh ICJ pen leitung bup ah Thu Khenna zum sang pen ahih manin a mau khen bangbang lungkim ding hiphot hi. Minam neute pen cimang liang zah donga a hih nai liang loh hangin, galkap lam a kipan zum tuamtuam min leh za lam khempeuh ah thusim lo in Kawlte tawh hong deidan lua ahih manin Pasian in zong awi nawnlo hi kha ding hi.


url: =USA, AG Pawlpi Pastor Khat Thu Kivawt ~ Thu Tatuam (Siyin News)\nUSA, AG Pawlpi Pastor Khat Thu Kivawt\nTuesday, October 06, 2015 Tapidaw Taw Kisai No comments\nUSA, Oklahoma City, AG pawlpi "El Tabernaculo de Fe" ii vaisai tu leh, kep sum vai taw kisai in, vaipuak nei tu kisai in thukhen zumh ah kithen uh hi.\nPawlpi pastor Rev. Velio Estrada le Oklahoma City District Council of the Assemblies of God te kilaklaw buaina hi aa, District Council in Rev. Velio sia atawlnga sak sa hi ci ahikom hi thu piang dan in kison hi.\nAtawlngah sakna ahang zongh sia pawlpi neisa vanh pawlkhat zuak ci'n kison aa, tua thu taw kisai in zongh District Council thuneite in zongh media te tungah (www.koco.com) zongh pholaak uh hi.\nThukhen zumh in September tha thasum $ 1,000 le pastor quarter $ 500,000 sia kuama ii kamkup thei ngawl natu vaiphawmpui hi.\nHi biakinn sia member 500 pha aa, Hispanic ah biakinn lian bel khat in kison aa, Sep 23,2015 ni thukhen zumh ah sia nai 2:00 sung pastor pa thusit thuak aa, pawlpimi sawm khawm in panpui sawm ahihang thukhenmangpa in anungzuite hawlkeak hi.


url: =Christian Hymn te’ tangthu: Jesu Muang In :: ZOMI DAILY\nChristian Hymn te’ tangthu: Jesu Muang In\nposted on 6 May 2017 at 3:00 am Lomkholna: Article, Biakna, Hymn, Zamkhatkham\nTrusting Jesus (Late 37: 3,4,5)\nA sawt nai khol lo khat-in medical doctor khat in ama’ kianga kilak cinate’ lakah tampitak pen a natna uh a etet ciangin a ngawh ding mel thei lo-in “incopability” a cih pongmawkna kigelhna lai khat ka sim kha hi. A pumpi tungvuah natna cih taktak ding om khol lo napi-in tuhun nuntakzia kinawh lua, buaina tam lua, lungzinna tam lua ahih manin a pumpi, a lungsim, a kha un lelgawp-a a tawpna ah nuntakna nangawn a sukha natna ahi hi.\nTua banga nuntakna vangik lel-a om mite in hih lamalte nisim-in sima i kithuhilhsak ding bangzah-in thupi!\nMuang lel ding sun nitum dong,\nHuihkhi laan laitakin zong,\nLungneu laitak muang sem ding,\nJesu mah muang kinken ding.\nLam a nop ciangin la sa,\nLungziin ciang thu ngen inah,\nLauna tuah ciang Amah ko,\nJesu mah muang leng pha zo.\n1876 kumin hih lamalte Chicago khua ah D.L. Moody kipia hi. Newspaper pan-a ki-eukhia ahi hi. Moody in Sankey piasawn-a a aw phuak dingin sawl hi. Sankey in zong Moody kiangah hih lamal sunga thute a thukim khit takpi leh a la-aw a phuah nading gen hi. Moody thukim-a hih la-aw kiphuak hi.\n1876 kuma kikhen Sankey’ labu Gospel Hymns No. 2 sungah helpah hi. Tua kuma kipan Moody-Sankey cialpite ah nakpi-in zang uh hi. Tuni dongin naupang banga Zeisu i muan nading hong hilh hih la tungtawnin mi tampi in hehnepna leh hanthotna ngah uh hi.\nHih lamalte a phuakpa Edgar Page Stites bel kum tampi sung Cape May, New Jersey-a Methodist pawlpi sungah a kilang khol lo-a nasep hanciam mahmah pawlpi mi khat ahi hi. A pupi John Howard pen May Flower tembaw tawh America gam a paite’ laka khat ahi hi. “A Thu Zaza Nuam Ing” (More About Jesus) la a phuak Eliza E. Hewitt tawh pa-unau uh ahi hi.\nTawlkhat sung North leh South Dakota-te ah Methodist home missionary-in om ngei hi. Edgar Page Stites’ phuah la minthang dang khat bel “Aw Gam Nuampi” (Beulah Land) ahi hi. A la phuahte’ ah pseudonym Edgar Page bek zang pahpah hi. January 7, 1921 ni-in a suahna khua Cape May, New Jersey ah si hi.\nHih la-aw a phuak Ira D. Sankey bel i theihsa hi a, August 28, 1840 ni-in America gam Edinburg, Pennsylvania ah suak a, 1856 kumin pianghtak hi. 1857 kumin New Castle, Pennsylvania ah lal uh a, tua lai-ah Methodist Episcopal pawlpi ah lut hi. A sawt lo-in Sunday School superintendent-in kikoih a, choir leader zong sem hi. American Civil War (Tualgal) sung 1860 kumin Union Army ah lut hi. Sergeant za ciang tung hi. September 9, 1863 ni-in State Senate member John Edwards’ tanu Fanny V. Edwards tawh kiteng uh a, tapa nih nei uh hi.\nGal ven ciangin New Castle ah ciahkika a pa’ nesep Internal Revenue Service ah nasep huh-in om hi. 1867 kumin amau’ khua a YMCA ah secretary, tua khit teh president cih bangin kitel hi. 1870 kumin Indianapolis khua-a YMCA kikhoppi ah taangmi-in kah-a D.L. Moody tawh kimu uh hi. Moody in hun-bit-a Pasian nasem dingin zol hi.\n1871 kumin D.L. Moody tawh kithuah dingin Chicago ah kituah a, kum 30 val kithuah uh hi. 1873 pan 1875 sung Great Britain ah lungdamna thu tangko-in pai hi. 1873 kumin Sacred Songs and Solos khenkhia hi. Kikhen kikkik-a, la zong kibehlap toto hi. 1903 kuma a kikhet ciangin la dawng 1,200 pha ta hi. 1874 kumin Philip P. Bliss tawh kopkhawma a khet uh Gospel Hymns Numbers 1-6 khetkhiat kipan a, la dawng 739 pha hi.\n1881-84 sung British Isles ah lungdamna thu tangko-in zin kik uh hi. 1885 kumin a labute zuakna pana kingah sum lak panin Newcastle, Pennsylvania a YMCA inn lam nading $ 40,000 piakhia zo hi. 1891-92 sung British Isles ah zin kik uh a, 1898 kumin Holy Land ah zin hi. 1899 kumin mangpha khakna in England gam zin leuleu hi. December 22, 1899 ni-in a lawmpa D.L. Moody si a, dah mahmah hi. 1903 kuma kipan a mit in khua mu nawn lo hi. August 13, 1908 ni-in Topa kiang Van-inn ah ciah ta hi.\n“Nang Kong Beel Hi” (Hiding in Thee), “Huihpi Nun Cianga Kidalna” (A Shelter in the time of Storm), “The Ninety and Nine” cih late zong a aw Sankey’ phuah ahi hi. Tuate banah “Nang Ading Thu Ka Ngen” (For You I Am Praying), “Upna in Zawhna Hi” (Faith is the Victory), leh “Under His Wings I Am Safely Abiding,” cih late zong a aw a phuah ahi hi.\nPrevious: Chin leh Zomi dotnate dawnkikna ~ Dr. Dongno\nNext: Ngeina kibang kisam ~ T. Sawm Lian\nSouth Korea gamsung zato meikatna pen Wiring hang hiding kici, mi 38 si, 150 liam\nZAM Thupuak :: 31 May 2015\nZomi leh Khristian te ~ By Michael


url: =Eite’ ading asia ageel ngeilo Pasian :: ZOMI DAILY\nposted on 10 June 2016 at 8:33 am Lomkholna: Biakna, DavidTuang, News\nHun khat lai-in, Pasian’ nasem khat Gospel(Lungdamna Thu) gen dingin pai dingin mawtaw nungah hong bawng lingleng hi. Mawtaw tungah mi dim khin a hih manin a nungah bawm kha ahi hi. Lampi hoih lo ahih manin mawtaw kilok gawp a, lei lakah kia sukin kuamah in mu lo, phawk kha lo ahih manin mawtaw in tai san hi.\nAmah zong khasia mahmah hi. “Topa aw, nangma min leh gam adingin a kalsuan hi ing, bang hangin hi bang hong thuaksak na hi hiam”? ci kawmkawm sa-in a Gospel paina ding khua lam zuanin khe tawh hong paipai leh, a sawt loin mun khatah a den a, a tuanna mawtaw pen na ki bungin, mawtaw tunga tuang mi khempeuh na si khin uh hi. Hi bang thu piangte mu-in, a lungngaihkik kik tak ciangin, Pasian in ama tate’ adingin a sia geel ngei loin, na khempeuh hoih nadingin piangsak ahih lamtak tel takin hong thei hi.\nHih thu tawh kizomin i lungngaihkhop dingah; Tu laitak a, i mapai lohna i lungkham haksatnate khempeuh zong Pasian in a hoih zaw ding geelna hong neihsak hi thei zaw hi. I thuak lai takin haksa sa mah ni. Pasian zong phunsan kha thei mah ni.\nAhi zongin eite’ adingin, Pasian in a sia geel ngei lo a, na khempeuh hoihna dingin piangsak ahihna tel takin i theih nak leh a piang bangbang tungah i lungkim thei ta ding hi. A piang bangbang tungah lungkim theihna pen, deih kicin’na ahi hi(Late 37:4). Tua bangin Topa’ sungah lungkim theihna ii nungah, lungkhamna pen lungdam kohna hong hita dinga, haksakna khempeuh nopsakna tawh hong kilaih ding hi.\nPrevious: Biakna Pawlpi Khenkhap: Minam kikhen\nNext: Zomi Football Association (ZOFA) Cup ah Bishop Lian Khen thugenna


url: =Bangtan na nuntak sawm a? :: ZOMI DAILY\nposted on 27 January 2022 at 4:56 pm Lomkholna: News, Paukhatsuan\nLeitung ah bangtan nungta ding cih genloh mihing a i pian’ ding zong ei’ sawm, ei’ teel, ei’ hanciamna cihbang hi zenzen lo hi.\nMihing a i pian’ khit ciang, a ki-nileh zong om a, kum zalom bang a nungta zong om zel hi. Nuntak tan ding ei’ geel theih ahi diam? Sihna a piangsak natna nam, sim zawhloh ding in om a, liamma hang a si ( gtn accident.. ), lungno mit a muhzawhloh hang a si cihbek hilo in, liamma lah hilo, lungno lah hilo, pumpi kisia ngiat a si ( gtn cancer, heart attack, kidney failure… ) a tuamtuam om hi. I sihdan ding zong ei’ teeldan hi hetlo zel lailai hi.\nBangbang ahi zong in a khanto mahmahte zong nikhat ni ciang si veve hi. Midikte leh mi siangthote zong si a, mi gilote zong si veve hi. Mihaute zong sihna pelzo tuanlo a, mizawngte zong si veve hi. Zato hoihpen a kibawlte a vek in a cidamsa in innlam zuan tuanlo uh hi.\nSiavuan siampente zong ahun a tun ciang si veve a, bangmah theilo mihaite zong hun khat ciang si veve hi. Mihing nungta paisuak cihbang omlo bek thamlo sawtpi tak ki nungta khollo lai hi.\nLate 90:10 – Kote’ nuntak sung kum 70 bang hi a, cidam le ung kum 80 bang hithei hi.\nKei ka pian kum 50 valta a, LST gendan ahih leh kum 20-30 kim bang bek a neilai kahi hi. Ka nungta phial zong in tuzawh kum 30 ciang bel kamvak leh khoikhoi dondon ding lobuang, ka kimanna ding om nawn hetlo ding hi.\nA sau hetlo i nuntak hun sung in a nuam hetlo ding in banghang nuntak sawm mawk ihi hiam? Banghang in midangte’ ading in hehsuah huai leh mitdon’ huai ding peuh in nungta mawk ihi hiam? Banghang in sawt kimang hetlo ding angsung lunggulhna bek tawh duhhop huaiham mawk ihi hiam? Hih hun tomno lel kimang ding in banghang ei le ei ki thupisak gawp nuam leltak ihi hiam? Banghang in simmawh pampaih deidan mah nei luailuai se ihi hiam?\nKhangkik na tu na tate na khualna in na duhhop huaihamna om kha maithei ding hi. Ahi zong in bangzah taktak vaankhol, khualkhol zo ding in na ki lam-en hiam? Na tu na tate na khualna hang a na duhhop na huaihamna ong thei na kim napam in na sihkhit ciang nang a bangci mi in ong phawk, ong ciamteh uh diam? Na tu na tate’n ee, nang khualna vang a na noptuampih uh diam?\nMore: Lai sim a manphatna (Puteek khatin a tupa tungah gentehna a gen khat)\nNang vang in midangte’ et theihloh, tuambawl pampaih peuh ana tuak zawzek uh diam? Tu a kipan mailam “Bang tan” leitung ah na nuntak sawm lai a? Tua hun sung bang teng taktak na sepsawm lai a le? Pau Khat Suan\nPrevious: Dictator i cih kuate hiam? ~ Hau Za Cin\nNext: Sum khakna Zelle, Venmo, Cash App tawh kisai atheih huai thu te


url: =Singapore ah numeikhat aguaktang dekin lamlam ahih manin kiman :: ZOMI DAILY\nposted on 15 September 2017 at 8:02 pm UTC+9:30 Lomkholna: News, Sawltak, Singapore, World\nSingapore, Bedok Town Center ah numei kum 39 aphakhin khat amahguak lamlam (Dance) cihi. Zingsang akipan nitaklamdong nai 8 sungbang amahguak alamlam khitciang in, anunung ah apuanteng suahkhia in aguaktang dekphial in bombi sungten bektawh lamlam ahih manin palik te’n man cih Lianhe Wanbao News te’n genkhia hi.\nHih numeinu pen zingsang 7am hunpawl in Bedok Town Center ah amahguak lam akipan hi a, akipatcil in kuamah in thudon khollo hi.\nAhi zongin damdam in alamdan kikhel in, tuapiandiak ahih manin, anawkkhia khuasungvak mipi te’n lamdangsa in enta uhhi. Mipi lunglutna Attention ngahta hi.\nAkhe leilak ah dingkip in, ahi zongin akhutte huihlak ah veivei in, atuamtuam in lamlam hi. Nitaklam 3pm hundong tuabang in amahguak lamlamlel cihi.\nNitaklam ciangin tawmvei guahzu a, tuaciang in apuante akawtman ahidiam, apuante khatkhitkhat suahkhia in, anunung ah abombi sungten guakbek cianta hi. Tuaciang in abombi sungten “Underwear” guaktawh tuasung tengah kileh kawikawi hi.\nMipi te’n en ngeingai uh a, tualak ah amukha khatin aomzia man sanawnlo ahih manin, palik te sampah hi.\nAsawtlo in palik te tungpah uh a, tua numeinu pen manpah uhhi. Tua numeinu pen Vietnam gammi hiding in ki ummawh cihi.\nSingapore Police te’n amatkhit uhciang in alungsim amanlo hiding in ki ummawh a, Institute of Mental Health (IMH) ah Psychiatric Assessment bawlding in kipuak cih kiza hi. Video ki khahkhialo citciat ci ei tangval te 🙂 Tulai leitung thusuak ngahdan, sawlna ngahdan atuamtuam hihtuak ei 🙂 Sawltak #zomidaily\nPrevious: London khuasung meileng tungah a puakkham om, migilo te gamtatna ci\nNext: Yangon – Mandalay Bus tungah khualzin Passenger khat asisa in kimu


url: =CONSTITUTION & BYLAWS | TUNGZANG GLOBAL ASSOCIATION\nTHUKHUNPI (CONSTITUTION) A SUNG A OM THULUTE\nKhenpi–VIII : Kiteelna leh Panmun Ki-apna (Chapter –VIII : Election and Hand-over ofDuties)\nTHUKHUNPI ( CONSTITUTION )\n❖ Leitung minam tampite lak ah minam khat in Anungta Pasian in ahong pian’sak, Kawl gam Chin State, India gam Manipur State leh Mizoram State, leh mun tuamtuam a teng, tu hun ciangin leitung gam tuamtuam ah a teng, minam picing khat in aneih ngeina zia leh tong kiciante anei Tungzang suante in minam khat, khua leh tui khat, si khat sa khat, sanggam unau laizom khat ka hi uh hi.\n❖ Leitung gam tuamtuam ah ateng tuipi galkaai Tungzang suante in, minam khat, khua leh tui khat,si khat sa khat, sanggam unau laizom khat hihna siksan in a kiphut Tungzang Innkuan kipawlnate leh khua leh tui buppi ahuam kipawlnate tungtawn in ka kipawlkhawm uhhi.\n❖ Leitung bup a om Tungzang Innkuan kipawlna tuamtuamte leh khua leh tui buppi ahuam Tungzang suante kipawlnate kigawmkhawm in khua buppi tawh kisai thute vaihawmkhop theihna ding, leh mun leh gam tuamtuam ah a om Tungzang suante tawh kisai ma pankhop theihna dingin hih Thukhunpi ka khung uhhi.\n1. Leitung gam tuamtuam, mun tuamtuam a om tuipi galkai Tungzang Innkuan kipawlnate leh khua leh tui buppi ahuam Tungzang suante’ kipawlnate a kigawmkhopna kipawlna min pen “Leitungbup Tungzang Innkuan Kipawlna” kici ding hi. Leitungbup Tungzang Innkuan Kipawlna min pen atom in “LTI” kici ding hi. HihThukhunpi sung ah, hih mun panin Leitungbup Tungzang Innkuan\nKipawlna min tangin “Kipawlna”kammal zangin kikhum thei ding hi.\n2. Leitungbup Tungzang Innkuan Kipawlna min pen English kam in “Tungzang Global Association” ( TGA ) kici ding hi.\n1. Kipawlna ciaptehna pen Teute lim ii a lang khat tuakah Vaphual nih ki maituah in tuang khawm dinga leitung bem (Globe) khat tung a kinga lim hiding hi. Leitung lim ii a pang khat tuakah buh-vui khat tuak a kual in kaaisuk ding hi. A sung veilamah Tungzang khuasat kum 1899 ki gelh dinga, asung tak lamah TGA ki pat kum 2009 ki gelh ding hi. Leitung lim a tung lamah, “Tungzang Global Association” min lai in kikhum ding hi. Leitung lim nuai ah ngawng awh dial khat om dinga tua tungah Lai Siangtho kammal Piancil.84:12 pen “ Blessed is the man who trust in God” cih ki gelh\n1. Kipawlna Dialkhai a golna pen avai (3’), adung (5’) pha ding a, azaina (1’) ciat apha, a tungnung pen ah a Eng (Green), alai ah a San (Red) leh anuainung pen ah a Dum (Blue) meelte adung lamin kikhung ding hi. Dialkhai alaizang ah abemna (14”Dia.) apha abem khat a Vom (Black) tawh kigelh ding a, a bem a sung lam teng pen a Kang (White) meel hiding hi. A bem sung a a Kang tung ah Sing Lamteh kisuang ding hi. A tungnung pen, a Eng (Green) meel tung a abullam kiu ah kiu (6)anei, asan’na (7”) apha, Aksipi a Kaang khat tuang ding hi.\n2. Ih pi, ih pu, ih nu ih pate a kipan eimau pianna Tungzang khua leh Tungzang suante khempeuh in Pilna, Cidamna, An neek tuidawn kicin zawkna leh Hauh zawkna, Leitung thu leh Pasian thulamah Thuman leh Itna tawh khantoh zawkna, Tuhun leitung paizia tawh kilawm gamtat luhek leh Kampau ziate ah khantoh zawk nading.\n5. Tua banah hih ngimna leh tupna bulpi tawh ki tuaklo ahi zongin hih ki pawlna tungtawn a nasepnate a susia, a thanem sak thei, Mimal a kipan Pawl leh gual ki deidanna, Beh leh phung hanga ki deidanna, Gam ki ukna(Politics)hanga ki deidanna, Biakna(Religious) hanga kideidanna cihte a kipan hih kipawlna hong susia thei thu leh la khempeuh nial ding leh langpanding ahi hi.\n1. Kipawlna in khua khat tui khat, si khat sa khat, innkuan khat, sanggam unau laizom khat, Tungzang suan khat hihna siksan ding hi. Kipawlna in beh leh phung (clan and family) khat, pau leh ham(khuapau) khat, upna leh biakna (faith and religion) khat, pilna leh siamna (education and\nprofession)nam khat, nasep silbawlna (career and business) nam khat, numei pasal (gender) hihna khatpeuh a siksan kipawlna hilo ding hi.\n3. Kipawlna sung ah a tamzaw’ thukimna tawh thu kikhensat ding a, a tawmzawte’ deihna kithusimding hi.\nThukhun 8 : Tungzang Innkuan Kipawlnate (Article 8 : Tungzang Global Alliances)\nThukhun 10 : Kipawlna a omlohna munte(Article 10 : Individuals from where there is no\n1. Tungzang Innkuan kipawlna a om nailohna munte panin, hih Thukhunpi leh Ngeinate asang thei Tungzang suante in alunglutna uh tungtawn in General Assembly pawl thukimna bangin Kipawlna sung ah kihel thei ding uhhi.\nKhenpi – V : Kivaipuakzia (Chapter – V : Organization Structure)\nThukhun 12 : Tungzang Innpi leh Tangmite ( Article 12 : General Assembly and Representatives )\n4. General Assembly in Kipawlna tawh kisai thu leh late a vaihawm theihna dingin Tangmite (Representatives) in ateel Executive Council in makaih(facilitate) ding hi.\n5. General Assembly sung a Tangmite septan pen Tangmi dingin apuak Tungzang Innkuan kipawlna leh Tungzang suante’ khua leh tui kipawlna sungciat athukimna bangin hiding hi.\n3. General Assembly in Kiteelpi sung ah Executive Council sung a panmunte alen ding Makaite ( Executive Officers ) teel ding hi.\n4. Executive Council sung ah Makai (Executive Officer) panmunlen phazah, panmun kigualh zia leh panmunlente vaipuak pen Ngeinate (Bylaws) sung a bangin hiding hi.\n7. Executive Council sung a panmunlente septan kum (2) hiding hi.8. Exectuive Council hita leh Executive Council sung a Makai panmunlen khatpeuh hita leh a septan kum (2) a cinma in, General Assembly Thukikupna akah a Tangmi mimal seh (3) suah seh (2)thukimna tawh kikhawlsak, kitawpsak thei ding a, General Assembly in panmun alaih dingin Maikai teelkik thei ding hi.\nThukhun 14 : Tanupi Pawlte ( Article 14 : Committees )\n1. General Assembly in Thukhunpi tawh kituak in Kipawlna tawh kisai thu khun theihna ( policy making ), thu khensat theihna (decision making) thuneihna asang pen nei ding hi.\n2. Kipawlna min tawh sum leh paai ngahna ding, kaihkhopna ding leh zeekna ding tawh kisai vai khempeuh, General Assembly thukimna bangin kikhensat ding hi.\nThukhun 16 : Makaipi Pawl ( Article 16 : Executive Council )\n1. Executive Council in Thukhunpi sung a Ngimna Bulpite a tangtun theihna ding, Kipawlna tawh kisai maban khat peuhpeuh geel, vaihawm in, General Assembly thukimpihna tawh sem (implement) thei, bawl thei, kalsuan thei ding hi.\n2. Executive Council in Kipawlna maban kalsuanna dingin a kisam sum leh paaite ngahna ding leh zeekna dingte ( budget planning ) geel thei, seh thei, suai ( plan ) thei ding a, General Assembly thukimpihna bangin zeek thei, sem thei, kalsuan thei ding hi.\n2. Kipawlna in ahuam Tungzang Innkuan kipawlna leh Tungzang suante’ khua leh tui kipawlnate pan General Assembly sung a kihel Tangmi (Representatives) mimal a lang val, ahihkei leh Executive Council panmunlen seh (3) suah seh (2) in a nget leh General Assembly Thukin\nThukikupna kisam ding hi.\n5. General Assembly Thukikupna sung ah Kipawlna in ahuam Tungzang Innkuan kipawlnate leh Tungzang suante’ khua leh tui kipawlnate panin akah Tangmi (Representatives) khempeuh leh Kipawlna Makaite (Executive Officers) in Kipawlna tawh kisai thute suakta takin kum thei, thu sung thei ding hi.\n7. General Assembly Thukikupna sung ah Tangmite (Representatives) leh Kipawlna Makaite ( Executive Officers ) kigawm in atam zaw thukimna tawh thu kikhensat ding hi.\n8. General Assembly Thukikupna sung ah Executive Council in Kipawlna tawh kisai thu leh late, Kipawlna min tawh vaihawm ding thute, Kipawlna maban kalsuanna dingte, Kipawlna sum leh paingahna dingte, Kipawlna maban kalsuanna sung a sum leh paai zeekna dingte pulak in thu sung\nthei ding hi.\n4. Executive Council thukikupna sung ah Makaipi (President) ahihkei leh Makaipi in thu apiak Makaipizom (Vice President) khat peuhpeuh kihello in thukhensatna kibawl theilo ding hi.\n1. General Assembly in Kumcin Khawmpi sung ah Executive Council sung a Makai (Exectuive Officers) panmunlen ding kiteelna bawl ding a, Kiteelpi kici ding hi. Leitungbup Tungzang Innkuan Kipawlna – Thukhunpi Laimai ( 9 / 9 )\nThukhun 22: Thudotpi Pawl (Article 22: Patrons)\n1. Executive Council vai hawmna ah khialhna a tawm theih nading leh a kisamte mangngilh khak loh\nnadingin Executive Council ah a ki hello Tungzang suante lak pan a muanhuai mi thum panin nga\nciang bang General Assembly in seh thei ding hi. Ahi zongin Executive Council vaihawmna ah vote\npia theilo ding hi.\n1. General Assembly Thukikupna khat peuhpeuh ah Thukikupna akah Tangmi mimal seh (3) suah seh (2) thukimna tawh hih Thukhunpi sung a om thukhun khat peuhpeuh kilaih thei, kipuahpha thei,kibehlap thei, kiphiat thei ding hi.


url: =Banghang in President Trump zi in Pope tawh akimuhciang dial khimhiam? :: ZOMI DAILY\nposted on 25 May 2017 at 10:36 am UTC+9:30 Lomkholna: News, Sawltak, World\nUS President Donald Trump leh Pope Francis te Wednesday ni in Vatican ah ki mukhawm uhhi. Tualai ah President Trump ii azi U.S. First Lady Melania Trump leh atanu Ivanka Trump te’nzong zui uhhi. Hih numei te nihpen nungdiak in Saudi Arabia gamsung ahzong President Trump tawh azinkhawm uh hi a, ahi zongin alu uh tuamlo uhhi.\nPope Francis tawh akimuh uhciangin Melania Trump leh Ivanka Trump te’n alu uhah dial khu uh ahih manin, leitung Media tuamtuam te’n pulak khiapah ziahziah uhhi. Banghang in Vatican gamsung ah dial khu in, Saudi Arabia gamsung ah alu uh tuamnuamlo uhhiam?\nCatholic te’n “Missa dial” acih uh “Lace Veil” pen abeisa inzong Pope tawh akimuding First Lady te’nzong nakhu tangtang uhhi. National First Ladies’ Library panin Historian Carl Anthony ii ciaptehna ah abeisa First Ladies te ahi Jackie Kennedy, Pat Nixon, Betty Ford, Rosalynn Carter, Nancy Reagan, Barbara Bush, Hillary Clinton, Laura Bush, Michelle Obama te’nzong Pope tawh akimuh uhciangin alu uhah dial khutangtang uh cihi.\nHistorian Carl Anthony in agenbehna ah Saudi Arabia gamsung ulian tetawh kimuhkhop ciangin alu atuamlo First Lady pawlkhatte pen thungetna, biakinnsung cihte alut uhciangin alu uh tuam uh cileuleu hi.\nTuaban ah Pope tawh akimu First Lady te’n buanvom silh hamtang citciat uhhi.\nSaudi Arabia gamsung ah amau gammi numei tepen alu dialtawh tuamhamtangding cih thukhun nei uhhi. Ahi zongin gamdang numei ulian “female foreign dignitaries” tepen alu tuamtektek kulsak samlo uhhi.\nVatican gamsung ah numei tepen alu tuamding cihbang thukhun omlo hi. Ahi zongin abeisa First Ladies tampi takte’n Pope tawh akimuh uhciang in zahtakna in alu uh natuam hamtang citciatse uhhi.\nSaudi Arabia gamsung ah Melania leh Ivanka Trump te’n alu tuamlo himahleh banghangin Vatican ah dial khu uhhiam cihpen tulaitak Media te lunghimawh mahmah thukhat ahihi.\nFirst Lady ii Spokeswoman Stephanie Grisham in Associated Press te tungah agenkhiatna ah Melania Trump pen Pope Francis tawh akimuhding ciangin puan abansau silhding, puanvom silhding, alu ah dial khimding cihpen ama khentat hi ci’n genkhia hi. ZD Sawltak #zomidaily\nPrevious: Jakarta khuasung Bus khawlna khatah Bomb puakkham, mi 5 si, 10 val liam\nNext: Manchester tuahsiatna hangin Muslim pasal khatleh Jewish nupi khatin thu ngenkhawm


url: =Tahan khuasungah Sazuk Khat ~ Thu Tatuam (Siyin News)\nTahan khuasungah Sazuk Khat\nThursday, July 16, 2020 Kawlzaang 7 comments\nTahang G group , TEMC boarding saanginn huang sungah July 15, 2020 sun nai 2:00 pawl in sazuk khat satlum ci'n Momno News ah kisua hi.\nSazuk sia Saikhua sangpan hong pai aa, Pa Cung te thingset ah naseamte in del ngeeingaai uh aa, TEMC sung saanghuang sung tum ahikom, adeltengin saatlup taw thi ci hi.\nUnknown August 25, 2020 at 6:39 PM\nbitcoinprivatekey September 26, 2020 at 11:48 AM\nbitcoinprivatekey October 7, 2020 at 10:48 AM\nUnknown January 11, 2021 at 5:58 PM\nWE OFFER ALL KIND OF LOANS - APPLY FOR AFFORDABLE LOANS January 30, 2021 at 11:53 PM\nUnknown August 15, 2021 at 5:40 PM


url: =At least the 2020 Tour de France was amazing. What a race! 14 minutes ago


url: =February 6, 2021 ~ MUC\nAdmin 12:47:00 PM Articles, Offertory Reading Zomi\nHannah In Pasian A Masak Manin\nNa khempeuhah Pasian masak pen hamsa hi. Hannah tungtawnin i hihna khempeuhah Pasian masak ding etteh theih ding om hi.\nHannah in nalamdang mu kha hi. Pasian in Hannah thungetna dawngin tapa khat a pia hi. Naupaai lam a kitheih ciangin nuam mahmah ding hi. Naupaai madeuhin Jerusalem biakbukah va pai-in a lungsim khempeuh Topa tungah sungkhia hi. Ama nget bangin Pasian in tapa khat a piak leh Pasian nasem dingin Topa ka ap kik ding hi, ci-in kamciam pia hi. Tu-in amah in ta nei-in a nunzia kilamdang mahmah hi. A tapa min dingin Samuel a phuak hi. A khitna in Pasian in hong za hi, cih khiatna nei hi.\nHannah in a tano Samuel tawi-in Pasian thu hilhhilh hi; a beisa Pasian nasepnate pulaak kik kik hi. Samuel in a lamdang takin a hong piangkhia hi; a lungsim khempeuh tawh a ta it hi. Ahi zongin a sawt lo-in ama kamciam bangin biakbukah a tapa in Pasian nasem dingin a piak ding hun hong tungta hi. Pasian in Hannah tungah tanu tapa tampi pia hi taleh, Samuel pen a ta masa hi-in Pasian tungah pia masa hi. Naupang Samuel in bangzahin a nu ngai-in lungleng ding hiam? Ahizongin Hannah in hih bangin pulaak hi: “1 Samuel\n2:1, 2: “ Topa tungah ka lungdam a, Topa hangin ka kipak hi. Nong huhna hangin ka galte ka nuihsan hi. Topa bangin a siangtho kuamah dang om lo a, amah simloh kuamah dang om lo a, i Pasian tawh a kibang hong hu dang om lo hi.”\nSamuel in Israel mite lakah kamsang lianpen hong suak hi. Pasian mipa ahihna tawh kumpi dingin Saul leh David sathau va hilh hi. A nu in Pasian masak hi keileh hih bang thu piang lo ding hi. Pasian i masakna hangin tate tungah huzaap lianpi om hi lo hiam? A nu le a pa in Pasian masakna uh hangin tate in leitungah Pasian aa dingin teci lian a suahna uh kimu thei hi.\nHannah in Pasian masak hi. Amah i etteh ding hi lo hiam?


url: =November & December Tuition in Nairobi in Nairobi | PigiaMe\n6. Nov '18, 12:32\nAd ID: 1155450\nNovember & December Tuition in Nairobi\nA homeschooling/ tutoring programme with a professional touch.\nEvening classes run up to 10:00\nWe handle different systems - KCSE , IGCSE, KCPE, EDEXECEL\nNairobi Tuition Experts\nMember Since 6. Sep '18 2 Total Ads / 2 Active Ads


url: =Зарядное устройство для HP Pavilion ze4262 TopON TOP-DT01S\nОписание блока питания для HP Pavilion ze4262 TopON TOP-DT01S\nЗарядное устройство для HP Pavilion ze4262 TopON TOP-DT01S создано для питания и зарядки аккумуляторной батареи ноутбука от сети переменного тока 220V. Зарядное устройство более глубоко заряжает батарею ноутбука и наименее чувствительно к перепадам напряжения в сети. По этому, сетевая зарядка TopON TOP-DT01S более надежна, в особенности в тех критериях, где электросеть нестабильна.\nЗарядное устройство для HP Pavilion ze4268 TopON TOP-DT01S\nЗарядное устройство для HP Pavilion ze4271 TopON TOP-DT01S\nЗарядное устройство для HP Pavilion ze4274 TopON TOP-DT01S


url: =Christian Hymn te’ tangthu: Liansi Cia Maw! :: ZOMI DAILY\nChristian Hymn te’ tangthu: Liansi Cia Maw!\nposted on 4 January 2017 at 3:00 am Lomkholna: Article, Biakna, Hymn, Zamkhatkham\nStuart K. Hine (1899-?)\nSwedish Folk Melody pana Stuart K. Hine leh Manna Music-te in arrangement abawl uh ahi hi.\n20th century-a hong thang mahmah la hi a, Gospel lasa pawlkhat, a diakdiak-in George Beverly Shea in a sak-a kipan leitung buppi ah hong kizel hi. 1951 kumin Long Island-a Stony Brook Bible Conference ah Mr. James Caldwell in a sak ciangin America gamah a kiza pan ahi hi. Hymn dangte tawh tehna-in thak lai mahmah hi. 1954 kumin Billy Graham in London ah Crusade a bawl lai-in Cliff Barrows leh George Beverly Shea-te in Harringay Arena ah a sak uh ciangin leitung buppi ah hong kizel hi.\nA kiphuah cilna bel Swedish pau hi a, “O Store Gud” kici hi. Swedish pastor Reverend Carl Boberg in 1886 kum-a a phuah ahi hi. Ama’ hun lai-in evangelical thuhilhsia minthang mahmah khat ahih banah, Sanningsvittnet kici laihawm ah editor sem-a muibun mahmah hi. Sweden gam nisuahna-leitaw lam-a tuipi gei hoih mahmah khat-ah khualzin-a a paina panin hih la hong piangkhia hi. Thakhat thu-in huihpi tuak-a, van-gingin keekkia-a, a kiim a paamteng mialcip-in lauhuai mahmah hi. A sawt lo-in khua pha kik vat-a, ni taang seisai hi. A kiim a paam-a singkungte ah vasate kimawl-in hong ham ciauciau uh hi. Pastor Boberg zong thakhat-in khukdinsuk-a a lian lua mahmah Pasian hong bia hi. Taang 9 a pha la dawng khat phuaka, a gual masapen swedish pau-in, “O Store Gud, nar jag den varld beskader” ci-in kipan hi.\nTua zawh kum tam simsim khit ciangin Sweden gam Province of Varmland-a kikhopna khatah mipite in ama’ phuah hih la Swedish melody khat-a hong sak mawk uh ciangin lamdangsa mahmah hi.\nHih la hong kizelh kawikwi zia theihnophuai mahmah hi. Boberg in a phuah khit a sawt lo-in Manfred von Glehn in German pau-in tei a, “Wie gross bist Du” ci hi. 1925 kum ciangin America gam Chicago, Illinois-a North Park College-a sem Reverend E. Gustav Johnson in Swedish pau panin Mangkamin teikhia hi. Tu-a kisasa English version tawh bel kilamdang mahmah hi. Hymnal lui pawlkhatte ah kimu thei lai hi. A thulu “O Mighty God, When I Behold the Wonder” kici hi. 1927 kum ciangin I.S. Prokhanoff in German version pan Russian pau-in teikhia leuleu hi.\n1933 kumin England gam mi Reverend S.K. Hine-te nupa Ukraine ah missionary-in om uh hi. Tua lai ah Ukraine pau-a kisa “O Store Gud” va za uh hi. Pasian’ thu kizelh nai lohna khuamial gamah mi nih lasakna duet-in kisa-a piangthak lo mite’ lungsim a sukkhakna mangngilh thei het lo uh hi. Ahi zongin Mangkam-a teikhiat ding ngaihsun kha lo uh hi. Ahi zongin Sub-Carpathian Russia-a Carpathian mualtungah lungdamna thu gen-a a om uh ciangin Russian pau-a kisa tua la leh a etlawm lua mahmah Pasian’ bawlsa tua gam mualdungte en-in a Mangkam-a i saksak hih la hong phuak uh hi. Mun khat pan mun khat, khua khat pan khua khat ah zin kawikawi-a a pai kawmun gual khat khit gual khat, taang khat khit taang khat hong phulphul lel hi. “Nangma khut-a na bawlsa” a cih kammalte in tua a etlawm lua mahmah mualdung leh gamlakte hong musak hi. A taang masa thumteng tua muna a phuah uh hi a, a taang lina pen England a tunkik ciang vua a phuah uh ahi hi.\n1939 kumin Leitung Galpi Nihna hong kipan-a, Reverend Hine leh a zi Britain ah a ciah loh uh phamawh hi. Galpi sung, sun le zan-in German-te in bomb a khiatkhiatna lak mah ah lungdamna thu a gen uh khawl tuan lo uh hi. A taang lina bel gal ven khit ciangin phuak zo pan uh hi.\nHih la a aw bel nidang lai pekpeka Sweden gama kisasa folk melody khat pana kila ahi hi. Reverend Hine in hih la a Swedish la-aw arrangement tawh hong khenkhia a, tu-a i sak bang teekteek-in “How Great Thou Art” ci hi. 1954 kumin hih la a kikhetna copyright leh publishing right-te American Company khat in hong ngah khak ciangin leitung bupah hong kizel semsem hi. 1974 kum April kha-a kihawm Christian Herald magazine in hih la America gama kideihpen “the No. 1 hymn in America” hi, ci-in ciamteh hi.\nPrevious: 2005 – 2007 ZYA nasepna ~ Pa Cin Ngaih Suan\nNext: Hallo Zogam – 7 ~ T. Sawm Lian\nLeibat lohnading in atanu numei kizuakna apuak nupinu kum 15 thong kiading\nIndonesia vanleng mi 54 apua khat mangcip\nSyria galkapte leh apawl te’n Aleppo 85% lata ~ TK Lian\nRev Ciin Sian Khai ThD Ngah lungdam pihna


url: =MY STORY- The Rebel: Ka huan hai utoh kisai\nKa huan hai utoh kisai\nSaimual Veng, Tangnuam khua ah ka teeng uhi. Japan gaal (WW II) a hong ven ciang in ka pu, Awn Za Nang pen a gaaltaina Imphal apat hong pai to in Singtom Mualpi ah hong khawsa hi. Tua khit in Tangnuam ah hong peem phei hi. Nasep kuhkal ahihman in huan hai lam hong pii bawl a theikung neihloh a neikei hi. Theigah muh ngei loh khat a tuak khak leh a tang (seed)/a hiang a hong tawi veuveu in huan sung ah, a duum bawl in a tuh/suan hi.\nLengthei bang a nei masa pawl ka hihman un Thingkangphai, Kawnpui apat nungak leh tangvalte ki heelna in hong nei uh a, ne ding leh lei ding in hong hoh uhi. Nipini bang ka nu'n leengthei lohsa, seeng dim khat bang a koih hang in a ki daih kei hi. Suun hi in zaan hita leh a hong lei uhi. Kou bel Skul kai tawp ciang in suun ann kinelo, temta toh huan ah luutsuk in I deih pen lengthei ki lokhe geih in ka ki neek jel uhi. Kou a tute ka hong picin ciang un midang te'n zong Lengthei neita ahihman in midang te a bang lawmte toh va kigu ut sese hi. Lui ah paipih in lengthei ka guukte uh tattam in a kine hi. A gum deuh ten bel a haa u toh ngiat in a kheh uhi. Lei sipawt zen in kine hi ei. Tun bel ka thei duhloh pen ahita...\nKiginni leh suti ni cihte bang nna dang hih ding leh sep ding in kikoihlo; lou kuan ding hi lel. Ka pu pen strict mahmah ahihman in laileng(kite) bang ama theih in ki bawl leh ki khah ngamlo hi. Nasep ding hi mai. Nna I va sep ciang in, suunkhawl hun in leengthei lim penpen valo unla ne un hong ci hi. Sep ding, tua khit ciang in neek ding cih ama thupi ahi.\nKa haaikung uh 21 a phak lamtak ka thei kha hi.Nidang [kou naupan hunlai ci ni] in ki naak zuak mahmah hi. Kou unau teng pen haikung hoih leh a gah limte' ka ki hawm uhi. Haaizawl pen Ka U Thang a, Kei a pen Bombay' hai cih bang in ka ki hawm bawl uhi. Zingsang ki tho pah/baih hi. Tuni tan in ka U te innkuan a thobaih lai uhi. June 2009 kha bul in ka innkuan un Delhi a pat ka taneu uh 'show' din kahoh to uhi, ka Ute innkuan dak 4:30 in hong thokhin ua haaikiate a tawm khin uhi. Kou bel thodekta sam;dak 5.00 in ka tho khe nelnel uhi.\nThohphet in haai kia ka neu ua pat in ka tawm uhi. Nidang in Ka nu, kou unau teng leh Auto bang in hai min zuak di'n kapaw jel uhi. Naupang lai cihmah tak Lamka va tun khit ciang in baraf khatciat ki tawp in ki lungkim mahmah hi. I gim I tawlna zong a ki phawk nawn kei mai hi. Khat veivei bang kou innkuan teng in pokhin zolo ka hihman un ka tanaute'n seng in a hong puakpih jel uhi.\nAak hiam saa khat peuh a ki goh/bawl ciang in a sa sawpna tui pen singno, haai, bul ah va ki baw ngekngek hi. Nitak zan khomial nuai ah, lauhtheih ding a tam a, a nuam kei deuh a hiven. Tua bek tham lo in saguh bang a hiang khawng ah ki koih deep hiven!\nHaai min ma in Theihe a hong min jel hi. Theihe pen peeklum chia pha in a min ciang in a san thei theigah ahi. Hun dang in a kung zaam ah, zawng bang in ki delhte ka ki mawl jel uhi. Zingsang in thung-ip pua in a gah kilo jel hi. Seeng dim khat bang ka ngah thei jel uhi. Tua khit ciang in ka nun Lamka ah va zuak jel hi. September a hong tun ciang in Saiseek gahte a hong min/neektheih ta hi. Zanglo buh aat a kiloh thei jel ka hihman un suun ann ding bang in ka pawthei jel uhi. Phal hong bit ciang in seektuite pen vun zuutna din ka zang jel uhi. Glycerine sang in ci keu a daal hoih zaw in ka thei hi. I vun bang a mamsak tuan a, I zut ciang in a nal henhen jawjen hi.Vaimim hong gaau a vuah hong zuk ciang bang in ki em ut deuh se a bang hi. Ka sing lukham uh siiklawng sung a vang hi. Tua sung ah vaimim I koih min a, I ne bang cu, mui hita ven... Vaimim neek ciang in naupang zaw deuhten tolkhe thei lo ahihman un 'a lampi hong sialsak ning' ci in bangzah hiamtak a lampi sial kawm in ki nek sak jel hi.\nPhalbi kuan nitak lam in moogphali va kitou thei jel hi. Tohkhiat masak kheh pah in kamsung ki tun pahpah lel hi. Ka'ng min masak ding cihte bang ki ngaihsak kha vetlo !\nAnnkam huan ki bawl jel hiven, zuak ding hi in mi kholh leh ei mahmah nek ding phalbi zing daitui nuai ah va loh pen nuamlo a ci uhi. Kamsan lah singtanglo buh lak ah i thehleh a hoih mahmah hi; hou keu a koih theih zomah lai !\nNuntakna hong haksa ahihman in ann ki khamlo ci phot ni. Aata neek bang ki sin to hi. Ka pu gen dan in ann ci nih in ki ne hi; khut tungtawi leh suk tawi kawm a neekte ahi. Khut tung tawi kawm a hici I cih leh Aata huan cihna. A hual buaihuai kisa in a beubeu a ki huan jel mai dan hi.Khut suk tawi a hicite I cih leh bel anntak (rice) ne ding cihna hipah.\nHuan hai peuhmah minta, neek theita ahihciang in a masa pen in gah masa Biakinn ah ki tawi se hi. Tuama peuhmah leiding a hong ngen hiam aw, mi vakholh/loh leh kou mahmah in ne ding cih bang a om thei het kei hi. Biakinn ah thoh khit ciang in mi kikhloh leh ki zuak thei pan hi. Ka nu pen lai theilo hitamah se leh a khuak pilna lamdang kasa hi. Thaloh a nnasem ding in ka kuan khiat ciang un a thaman bang zahzah a tang ding cihte a paisa natan in a hong hisaap dik geihgeih hi. Tua hun lai in thalang (half) ka hi lel hi. Huan hai peuh mah a ki zuak khe teng hoihtak in ki record hi. Ni nih ni thum record kha kei leng, tua ni in bangzah bangzah ki khong cin dong leng ka nu'n a hong genkhe thei hi. Tulai pau leh a khuak 'hoih' kasa petmah hi. I recordna pansan in sawm-a-khat kipe cetcet hi. Ka pu laibu bawl ah zong nidang pek a theigah apat sum kimu teng a kum kum in a muh theih hi.\nKa gelhgelh leh hong sau gawp kha ei;huan hai dangte gen nawn dah ni. Ki phatna leh ki pholakna ding a ka hong gelh hi kei. Ka gen ut tak bel “Huan hai toh neek ding kimu thei” cih ahi. Kou a tuuk a khaal a zuak ding nei thei. Tua toh ki vaak leh sikul kai thei ka hih man un mi dang ten zong neek leh taak zonna ding in 'huan hai' ciing le uh cih ka deih man hi.\nFor more pic CLICK\n1. Written by THOMAS, on 09-06-2009 16:56 , IP: 122.160.136.137\nDear Kam, Enhuai mahmah chia. Khut nasep gah a lou na hi petmah uhi. Khangthakte'n hong zun zek uhen aw.\n2. Written by Vangngaihk, on 09-06-2009 16:58 , IP: 164.100.1.9\nOffice paikuan kuan in lung su leng mahmah chiai Kamlian aw.A sim mai le hilou in, a et le anuam. Mi taima te adin nek leh tak Pasian in bang lampeuh ah zong piangsak jel mah hi. Ka pa'n a hon thuhilh na khat zong, 'mi zingsang thoubaih te lohching uhi' chih ahi. Lou na seem zong, lai na sin zong, thohbaih lohchinna bul khat hi gige in tuat ing. Hon sun khe zel ou.\n3. Written by sukduk, on 10-06-2009 00:03 , IP: 122.169.201.58\nKou a tute ka hong picin ciang un midang te'n zong Lengthei neita ahihman in midang te a bang lawmte toh va kigu ut sese hi.\n'lim tuam sese' chi lai ve.. :zzz :zzz :zzz\n4. Written by TSM, on 10-06-2009 10:27 , IP: 196.15.16.20\nNa huan ah U Ngaihlian le kamu hehehe\n5. Written by dam maw, on 10-06-2009 10:34 , IP: 202.140.34.1\nNak sim nop a maw dipdip mai. Na huan a haikuangte bang mitkha ah a lang zozen a. Na theihia kung ua ki delh ekek lai bang, na haikuangte uh nuai ah tutlai bang leh Nipini suun chia na seek kung nuai ua tutlai nite bang ngaih huai mahmah ei.\n6. Written by zopalbawm, on 10-06-2009 14:06 , IP: 202.141.141.254\ntuma april kha in lamka ah pasikhawm lomkhat (khutlai kilh zah) pek sawm in zuak ua, Bang cidan? Imphal ah hiaicia a lian lom khat pek 2 in kimu, a zuaknu kiang a ka cihleh, Imphal ah va lei ve, hon cihsan. Meh leh theigah khawng innlam a kiman isakleh na huci nawn kei veh aw. Huan neite'n a thak in hong kipan le uh meh leh theigah ciin hong kisiak uhenlan, deih zahzah deih hunhun a kimanzaw deuh a muhtheih leh nekbat uthuai mahmah hi cih ka va mukhia.\n7. Written by vaphualization, on 11-06-2009 00:31 , IP: 220.227.149.142\nVaimim neek ciang in naupang zaw deuhten tolkhe thei lo ahihman un 'a lampi hong sialsak ning' ci in bangzah hiamtak a lampi sial kawm in ki nek sak jel hi.\nvaimiim lampi sialsak, haha lungleen huai e\n8. Written by Archi_lun, on 11-06-2009 09:45 , IP: 122.160.69.34\nUkl, sim nop mahmah ai :grin :grin :) :) :) :)\n9. Written by Ding, on 11-06-2009 11:07 , IP: 203.199.35.29\nHichibang thugelh om mengmeng lou luang (flow) nalh tak mai leh simnop tak mai dia describe in non gelh a.. ka lung bang a leng zezen..\nKou le Lamka ah huan neuchik ka nei saam ua, thei chi tuamtuam ka pu taihmaakna ziak in ka na neikha uhi eg. kawlsing, haai (mango), nashpati, theimul, theibuhfaai, pear, champara, saisek, singtheimi, sapthei, etc. chih khawng ka thei lai... Bazar a thei nek di ka leikhak lam uh ka thei kei hi. A gah phat chiang in a guk a lawmte toh nekkhawm nuam kisa se zomah hi...\nTu chiangchiang in a gah pha nawnkei a, thei kungte khawng in le lifespan nei mah uh hinteh maw?\nHiai a non gelh\nAak hiam saa khat peuh a ki goh/bawl ciang in a sa sawpna tui pen singno, haai, bul ah va ki baw ngekngek hi...\nna cih a phattuamna om se mah hitakpi ding hiam? Aihke'h bangziak?\n10. Written by kamlian, on 11-06-2009 12:54 , IP: 122.160.59.32\nPuDing dotna pen ka hong dawng sukguap deh: Phatuam taktak eive. Hoih deuhse a bang. Na paakte ah try mah.\nA foto etbeh utte a ding in http://www.facebook.com/album....1903c7b360\nHui ha! A nuam thei tel mai! Kuamah a va lason hiam hilou a, a omlou apan omsaktu - A pa Lian leh a family te salam ka pia. I gam uh hoih si, a sempeihte ading a 'creation of wealth' chance pe ding in zolei kimansa gige ei ve.\noho!! huan hai in inkuan-khosa kivakna tunzou ahi cih hiai ah evidence kiciantak a om ve le... loubawl mite leh horticulture/farming lam lunglutte adia zirlai hoihtak leh etton tham ngahna 'article' ahi ngei ding...\nland-based farming icih uh hiai kankan ahi dia hia? smilies/smiley.gif\nnektak muhna khop, akhang-khang a kingakna hithei zomah.\nUKamlian, ka innvengte' sek ka nek khakjel pen le nou' sek apat kisuan or kilasawn ahih ka gingta, hiai article ka simleh (seriously)\nTangnuam pen , a taang mahmah lah nuam, thei leh khaici te leng hoih pha mahmah sa ing.\nLand holding system kicuup tak nei leng, i gam Zodawn lam khua te khaici leh thei ci tuam tuam te hoih mahmah hi.Kumteng a louvat a gam lianpipi kihal gawp gige pen awl a tawpsap/kiamsak theihna ding lampi i zon uh kul mahmah hi.\nsimnuam mahmah e... mundang a a limlak i muh leh hiai article bang a hong om pah di kha a guk a ki ngak lah mahmah hya.. a hong om a kipah huai mahmah e..\nKare inn lam pai chiang a va phak di himai.. smilies/smiley.gif\nsimnuam e. subject tuamtuam simding i neih manin kipahhuai lua! hon gelh zel ou.\nhuan neih/bawl chih khong leh horticulture lam khong i gama nasa taka i bawl theih, i population tengin le kivakna a i neihtheih ding zaw hikha ding hiven. a huailam nga khollou a thau chihlampang khong i nga souhsouh zaw ua hiven.\nutut gensuk le. tukum mizoram ah anteh/hai/theih chih khong a hoih mahmah. hai (mango) bang a gahpha thei law ngut hi\n"Niteng a maiteh meh gige" chi a phun num2 lai khawng ngaih huai na e!! smilies/smiley.gif\nLungleng mah ei... huan limlaak leh huan a gah singte i muh teh ...\nNa neu a pan theigah nane a dam thei na ve le...\nPosted by Kamzalian Tomging at 15:10


url: =Khitui gimnam Coffee hai khat ~ Peter Suumpi :: ZOMI DAILY\nposted on 18 December 2017 at 9:14 pm UTC+9:30 Lomkholna: Article, PeterSuumpi\n“Kum (10) sung amah ka ngaihna akikhel loh hang in ama lam pan …” Kiling… killing…\nNidang bang mah in kongkhak aa misapna long hong kitum hi. Et lawm tak aa akithawi tangval kum 30 gual khat coffee gim anam hii’-hiai tua sai sung ah hong lut hi.\n“Nitak pha maw” Sainei nu ii vaidawnna alukun kawm in counter gei ah tutmun hong la hi.\n“Hehpihna tawh Cappuccinu coffee hai khat ka ngah thei dia” “Ngah mah in cei”\nCoffee mu te agawi kawmkawm in sainei nu in hong dawng hi. Tua nu ii niangtui bawldan le agamtat dan te tangval pa in pahtakna mai tawh a en gige kha hi.\n“Hiah kingah ta ei le” A namtui mahmah tua coffee pen kam khat hong dawn hi.\n“Tu aa pen ka sai uh ah nong pai akhatvei na maw?” “He hi mah”\n“Ka sai uh ka puah dan uh bang ci nasa aa? “Hoih mah e. Ken bang hoih sa mahmah ing”\nSai sung teng a et kawm in tangval pa in hong dawng kik hi.\n“Kei zong maw hih ka coffee sai uh khia-lah pian e. Mite bang in ka khawt zuahzuah sam loh uh hang ka pasal tawh khaksawm tuan hetlo”\n“Aw” ci in alukun kawm in coffee kam khat hong dawn leuleu hi. Sia sung ah a lunglen huai mahmah la khat gin-ngah lo in akihong sim lo na khempeuh dai dide hi.\n“Imm … thu khat kong dong thei dia?” tangval pa in hong kun hi.\n“Bang dan dotna ahitam maw?” Sainei nu in hong dong kik hi.\n“E … bang ci ding ka hia … hua …” A lu akhuat kawm in tangval pa in hong dawng kik hi.\n“Tangthu khat hong gen masa ning nong ngaihsak zo niteh mateh” “Ahih loh in. Gen o leh”\n“Ken nidang lawm ngaih khat nei ngei in ah. Kiteng ding ci aa aki lungmuang sa. Ka ki ngaihna uh pen nulepa te lam pan hita leh nawngkai na om vetlo in lemtang mahmah cipak ni. Ahih hang …”\n“Ahih hang bang ci …?” Theih nop luatna lungsim tawh sainei nu in hong dong hi.\n“Hmm …” hu saupi hong sang in amai hong mial hanhan hi.\n“Khat veivei ciang in lungnopna ii nung ah alau huai thu te in hong na buksan khinkhian thei hi. Amah le kei zuthawl kipiak ni ding nikhat in asap lai in amah … amah … mikhat in hong bawlsiat sak hiven”\n“Nu ei Pasian …” Sainei nu dipkua tak in hong phunkhai hi.\n“Kei ginat loh man hi e. Tua ni nitak amah a inn dong uh vakha hi leng hi ci lo mah ding hiven.”\nA niangtui nekna sabuai deihtak hong beng hi. Sabuai kiling in coffee hai zong hong ling keei hi.\n“Kei nong dot ding dotna pen hih thu tawh kisai maw” Abua coffee te anul kawm in sainei nu in hong dong hi.\n“Hi sam lo. Ken amah ka itna ka ngaihna pen tua thu hang in kikhel tuan lo. Ka kiciam ni mah bang un ken zuthol pia veve. Ahihhang kiten ni ding ni khat in asap ni ciang amah inn pan taikhia leuleu mawk.”\nPicin vaitak in agengen sam hang in a tangvalpa maitang tung ah lungnop lohna limte kidim hi.\n“Bang hang aa tai ahia?” Lung himawh takin sainei nu in hong dong kik hi.\n“Amah ii asiangtho nawnlo a pumpi pen kei aading in kilawm sa lo ci. Ataina lampi ah kamsiatna tawh mawtaw khat in na nawk kha in zato hong tung dihdih hi. Khua aphawk khit ciang in kei zong zato ah va delh pah ing. Ahihang anulepa te in amah tawh hong kimu sak lo uh”\n“Bang hang” “Amah tawh ka kimuh hetloh nading in anulepa te in kei kiang hong thum na uh pan abeisa thu khempeuh amangngilh cip lam ken thei kha pan. Anulepa te in hipen ama aading in nuntakna thak akipat theih nading ahoih pen hun le abeisa thu te aphawk kik nawnloh nading in kei tawh kimuh nawn loh ding avaihawm uh ahi hi.”\n“Anulepa te cih lah himah sam mateh. Anatna hong dam khit ciang tua na lawmnu zong kik leteh hipah aive.”\n“Amah ahong dam kik nading hun bang zah kisam ding ahia. Kum 10 maw. Kum 10 ahileh zong phamawh kei, ken thuak tinten in amah ngak ning. Khat veivei lampi ah kimu leng zong midang te bang in ken hopih ngamlo, kei a theilo ki neih. Kei bang zahtak in ka lungtang sung na ding cih hong ngaihsut sak lecin…”\nAgen kawmkawm in tangval pa aw hong ling hi.\n“Khakham vei liang in na lunglen hang in hih lampi pen nang tel hizaw lo maw” Sainei nu in hehpih tak in hong ci hi.\n“Himah e. Tuni tawh hileh kum 10 sitset acing ta aive” Alukun kawm in tangval pa in gen hi.\n“Hi ta maw. Nuam huai hilo maw. Kum 10 sung vilvel na lunglen na teng tuni tua nu kiang ah vagen thei ta ding naive maw”\n“Khial bel kisa sam keng. Ahihang in amah tawh ka kimuh ni ding pen ka lau mahmah thu khat zong ahi hi. Kum 10 sung amah ka ngaihna pen akikhel loh hang in ama lam pan, azen zen in nidang aa amah ka it ka ngaih dan te va gen takpi in aman tua thu te hong phawk kik nawn kei leh ahikeileh aman lawm ngaih dang na nei khin leh. Aman pasal na nei khin leh ken bang cih ding, kong dot nop dotna pen tu aa hi ei”\nSainei nu ii dawng kikna pen tangval pa in lung himawh tak in hong ngak hi. “Imm … ka upmawh ah. Nang amah angai takpi na hih leh, aman nang ahong thei aa ahong thei nawn kei zong tua thu poi kei.\nAhihang ama kiang ah khat vei amah na itna te ngen kik inla nuntakna thak kipan kik lecin e tua dan hoih nasa hia. Aman lawmngaih ana neih khit hang zong phamawh lo pi. Hanciam sin photphot lecin cilo maw.”\nSainei nu in thangah takin hong gen samsam hi. “Ahihang …” Sainei nu in maimial takin apau hong zom hi.\n“Aman pasal ana neih khit zenzen leh, hih thu nusia lel in. Ko innkuanpih neikhin te aading in innkuan sung hong nawngkai sak mite pen aki ensan mahmah hiven”\n“Hi maw” Tangval pa in lukum kawm in hong dawng hi.\n“He … tua ahih ciang aa cikmah in mi innkuan sung anawngkai sak mi na hihloh ding hong deihsak ing.”\nKiling… killing… Kongkhak misapna long hong ging hi. Sangnaupang pawl khat hong lut ngeingai uh hi. Sainei nu in sangnaupang te va muak hi.\n“Na khawl pak dih” Sainei nu in thu phawk khat anei dan in tangvalpa lam hong kihei kik hong dong hi.\n“Nang bang hang in hih dotna te kei hong dong sese na hia? Ei te nih tuni ih kimuh cil ni hilo hia\n“Ennn … bang hang hiam cihleh ko zong kiteng khin le ung hidan coffee sai hong ni maw ci in ka lawmnu in hong gen ahih ciang aa”\n“Aw … tua hang maw” “Himah. Hi mah ei … tua hang hi … himah … tua …”\nAlawhsa kammal a lo kikkik hi.\nSai sung aa la kihong zong hong kikhak ta hi. Apam aa sangnaupang te gamlumna in sai sung hong zel hi. Tangval pa zong alukun kawm in tua sainei nu ii khutme tung aa abulh zungbuh pen khasiatna lianpi tawh a ensim khinkhian hi.\nA biang pan khitui te hong luang in adawn ding coffee hai sung ah hong taksuk hi. Lailet – Peter Suumpi (Ref: Nine Nine Sanay)\nPrevious: Sri Lanka gamsung ah Chinese kop 50 te’n mopawi bawlkhawm ngeingai\nNext: Pian’zia mihing namnih te ~ Lengtong Pauno


url: =ZRA in Press Statement khahkhia - TUNGZANG NEWS\nZRA in Press Statement khahkhia\nIndia, Manipur, Langol Village khua mi P. Song Lian Lal i inn sungah a zi le atapa U pen October 7,2012 ni-in ZRA galkapte in kapliam uh cih thuthang tawh kisai in, a mau innkuan peuh mah ZRA te in thu om lopi-in bawlsiatna le thatsawmna cih bang peuh mah kingaihsun kha ngei lo hi. Hih thupiang tawh kisai hih bang dan ahi hi. ZRA galkapte in a mau inn Leengla khan (Common room) sungah atut lai takun, a tapa u pen leh midang 8 te in ZRA tangvalte khat vua gawpin nasiatak liam hi. ZRA tangvalte a liam gawp ciang un amau bittheihna ding ngaihsun uh a, thagum zat loh phamawh ta ahih manin, nuta te'n zong liam tuak kha uh ahi hi. Kilemna ding deihna tawh a hawh ZRA te tungah hih bang kamsiatna hong kidem ahi hi.\nP. Song Lian Lal pen tunung deuhin ZRO pawlpi satkhap sawm pawlte' lakah a kihel khat ahi hi. A hi zongin Pu le pate' ngeina danin ZRO makaite' kiangah a hihna diktak / siangtakin gencian ding leh mawhmaina a ngetna ding zong ZRO lam pan tamveipi kizasak khin hi. Zomi makaite thugente thusim vet lo banah ama thu bek tawh kalsuan denin, Zomi galkap tuam a phuat sawmin ZRO pawlpi alangpan dingin vaihawm den khat zong ahi hi. Tua banah thu tuamtuam hang tawh ZRO sung pan ataikhiate thuzawh le kaikhawmin midang thautawi pawlte tawh thukupna nei sim lai uh hi. Tua bek tham loin, ZRA pawlpi minsiatna dingin lai khawng hawmkhia denin, Delhi a om atapa ahi P. Nang Lam Khen Mung in zong apa bawl danin hih Email (nicozomi@yahoo.com) bawl tawmin pawlpi kisiatna ding tangko hi.\nZRO pawlpi tawh akisai kha vetlo kiteelna (Election) ah teel ngahlo ahih manin, ZRO pawlpi taisan in langpan hi. Pawlpi in amah teel ding le teel loh ding cihte peuh mah kikupna zong kinei kha lo hi. Leitung mihingte sungah a nuntakna a hoihin a kiciamteh lote peuh mah kua mahin Mee ( Vote) pia ngeilo uh ahi hi. Hih vai tawh kisai-in, thunawngkai om laite khempeuh Zomite in kithutuak tak le pilvang takin i vaihawm khop ding leh pawlpi a langpangte peuhmah kikoihkhong loin a khialhna kimaisak lo ding hi.\nMinistry of lnfonnation & Public Relation\nThe 8th October, 2012\nIn connection with the incident at P. Songlianlal's residence, Langol Game Village on 7th October, 2012, the Organisation would like to state that, our cadres have no intention to kill, hurt or maimed him or any of his family members. This in vindicated by the sequences of events. While they are seated in the common room his son along with his private army, numbering about 8 (eight) suddenly attacked our men causing grievous injury to one of them. The unprovoked move compelled our men to act in defence which also cause minor injury to the mother-son duo. The attacked on our men in peace mission is unfortunate and highly condemnable.\nIt may be mentioned that, P. Songlianlal was implicated in the recently attempted coup of the Organisation. We have repeatedly informed him to explain his position and settle the case, if found guilty, as per the Zomi customary practices. He fails to pay heads to the repeated efforts of Zomi Civil Societies as well as Family council. On the contrary, he continues his divisive activities, mobilized private army and approaches other anned group to counter the Organisation. He instigated defection in the party, shelter the defectors and facilitate meeting with other Arm groups. He is also instrumental in distributing antiparty pamphlets and his son P. Nanglamkhenmung, Delhi spread the same venomous news using fake email (nicozomi@yahoo.com).\nHis desperation may be fueled by his loss or defeat in the election for which the Orgnaisation is not responsible. Neither encourage him nor forced him to contest or stop contesting election. Nevertheless it is universal truth that a person with dubious records hardly receives public support at the time of election.\nWe believe in peaceful solution of any pending issues, but it will be unacceptable if any person chose the otherwise.


url: =Pawlpi makai kiteel ciang ~ Thang Van Lian :: ZOMI DAILY\nposted on 14 December 2018 at 5:52 pm Lomkholna: News, Thangvanlian, Zomi\nAkiteel dingte | Teelna ngah thakte | Teelna ngah lote | A teel mipite\nSiang gen mahmah mai leng Pawlpi kitapna leh Pawlpi sung a buaina omte pen MAKAI hang ahi hi. Makai kituh, makai ut lua, makai ut lo lua, makaih siam lo, makaite thu mang lo… cihte hang vive hi. Tua hang mahin makaihzia tawh kisai mipil John C. Maxwell in “Na khempeuh a khanna ahi a a kiatna ahi zongin makai hang hi – Everything rises and falls on leadership…” na ci hi. Hong khanpih ding makai maw hong kiatpih ding makai koi dante teel ihi hiam?\nKum bei simin Zomi Pawlpi sung kiteelna a tamzaw om den a, Khrismas hang a lungdam ding leh lungnuam tak a kumthak dawn ding kim lai Pawl sung leh innkuan sung kimaitai zo lo thei gige hi. Makai kiteel ciang a theih huai pawlkhat mimal muhna tawm hong kum ing. Mimal muhna hi bek ahih manin nang a tawh a kituah kei leh hong maisak in.\n1. A KITEEL DINGTE: Nomination Committee/Mipi in teel ding a makai min a gualhte lakah na min a kihel leh na ut a na ut kei zongin kamtam lua, paupeng lua kei in. Bang hang hiam cih leh Topa in mipite zang a hong deih pen lungdam huai lua hi. Na tate paulam kei in. Topa nasepna ah na tate a dongkholh a ci tawh kibang kha ding hi teh. Nasep tam lua, ci-in paulap zong kei in. Nasem zo ding a hinna damna hatna hong pia Topa ahih lam phawk zaw in. Paulap zong vetvet ken la om hit hiat lecin mi gina na hihna kilang zaw ding hi. Topa’ sapna a nial ngam dingin nang neu lua hi teh.\nTua mah bangin a kiteel ding mite lakah na min hong kikoih kei leh nakpi takin khasia se dah lel in. Topa’ teel lohpi a makai tang ut pen lauhuai mahmah zaw ahih lam phawk in. Pasian’ teel lohpi a ci le sa hanciamna tawh Upa makai a sem, Pastorte ahih kei leh midang khatpeuh khasiasak lua kha a Topa’ maipha a muh loh lawh om thei gige hi. Makai sem se lo a Topa maipha muh ding thupi zaw ci lel in. Makai ut lua ken la, hong kideih leh nial tantan se dah in.\n2. TEELNA NGAH THAKTE: Mi bangzah hiamte sung panin makai dingin nang hong kiteel cing ahih manin lungdam huai hi. Ahi zongin hih pen kisialhna leh kiphatsakna lamin la het kei in la, na pilna leh na hatna khawng suang mawkmawk loin Topa’ kiangah nakpi takin ki-ap in. Nang sang a senior zawte leh junior zawte, numei Naupangte leh meigong daipamte a phawk a khual den nu/pa hong hi in. Thungetna leh Lai Siangtho sim hahkat mahmah ding phawk in. Makai pen a tamzaw mipi mai a pai ding ahih manin piakkhiatna, kikhop paina, meeting kahnate ah lim pha hih sawm in. Pastor te ban a dom sak hi in la, Pastor te khasiasak makai hi kha kei ham tang in.\nPawlpi a tamzaw in Pastor/Advisor i nei ciat hi. Tuate tawh tonkhawmin ahun zui-in Cialpi, Seminar, Consultation, thusinna leh activity tuamtuam bawlpih sawm in. Ngaihsut hong kipiate khinkhai in la na theihna tawh gawm khawm in. Mi khat cihcih in gamta den kei in. A kisem ngeisa teng bek sep sawm loin, lampi lui teng bek zuih sawm loin na thak vai thak bang ka sem ding hiam, cih Topa kiangah vision ngen in. Seppihte adingin a nawngkai lam hi loin teamwork a siam mi hih sawm in. Tua mah bangin na mai ate sepna maban khempeuh zahpih bawlin lumlet gawp kha kei in. Min deih lua kei in. Lawhcinna taktak Topa kiang pan ahih lam phawk in.\nTeelna ngahte sung panin eimau kivakna talen ciat om ahih manin panmun hawm dan siam kisam mahmah hi. Lai mi zaw deuhte in Secretary cih bang, thu tawh a teng ngiungeute Chairman ding cih bang, sumkem ding a hoih diak cih bang om ahih manin tuate en kawmin panmun kigual leng kimazang tuam mahmah hi.\n3. TEELCINGLOTE: Makai kiteel cih ciangin a cing a om mah bangin a cing lo zong om ding hi hang. Vekpi a makai cih bang om thei lo hi. Maizumna dingin ngaihsun het kei in. A pil pen a siam pen teng a kiteel cing hi tuan lo a, tutung adingin a lem pen teng a kiteel hi zaw hi. Teelcing makaite thapiak ding, tawsawn a panpih ding ngaihsun in la lang bawl het kei in. Mi na lang bawl leh nang makai na sep ciangin midangte in zong nang hong langbawl leh nuam sa lo ding hi teh.\nMakai sem laitakte pawlkhat pen kiteel cing nawn kei leh “KIA” ci mawk ihih manin makai hihna pan a kiasuk tawh kibang a, pawlkhat in na sa thei, maizum ngaihsut thei mawk uh hi. KIA cih lamin la loin tawlnga, tha hong kikhek… ci leng tawldam huai pen hi. Makai na hih lai mah bangin Pawlpi sungah sumpi piakna leh nasepnate ah thadah lo tha sial loin sem suak in. Eima makaih sung bek hanciam, mi makaih ciang a thadah pen miginalote dan ahi hi.\nHih pen Pawlpi pilvangte in a “KIA” cih dan a om lohna dingin Term khat simin sehthuam suah sehkhat cih bang a tawlnga ding gual diudeu thei uh a vai tampi nuam tuam hi. A limlimin ei panna munah ei tang a hong pang ding mi a om pen lungdam zawk ding ahi hi. Khantawn a ei bek in i sep sawm leh gim huai mahmah ding hi.\n4. MAKAI A TEEL MIPITE: Makai i teel siam leh i Pawlpi in na lianpi semin khangto thei a, i teel siam kei leh khangto lo bek tham lo manthanna lam kimanawh thei hi. Makai teelna ah Pasian a zahtak, nuntakna ah a siangtho gen bang lo theithei, innkuan sung uk zo mi, a zite a kamtam lua lo, mi thukhual, ngaihsutna kip a neite teel huai hi. I Timothy 3:1ff sungah Siate leh Upate pianzia ding limtak kigelh hi.\nTua ciangin tanau pai luat, khua pai luat leh beh pai luat hoih het lo hi. Pawlpi khat sung a bawng cing zawdeuhte in zong ei tam tah hang ci-in ei teng bek in makaihna buluah loin tanau meltheih hau lote phawk ding kilawm hi. Pasian in kuate teel hiam, cih et masak pen ding ahi hi. Tua pen Pasian’ tate zia ahi hi. Tanau haulote zong ei citawm ci a thanem pong mawk ding hi loin Topa mitsuan a ihihna bangbang tawh hanciam ding hi lel hi.\nLeitungbup a om Zomi Pawlpi khempeuh makai teel siam ding leh makaite hang a a nuamsa a khangto Pawlpite hi dingin Topan thupha hong pia ciat ta hen. Amen. Thang Van Lian\nPrevious: Amau’ munciat ah thupi\nNext: Christmas Letsong\nIndia in Nuclear khuapi bawlhi ci’n Pakistan in ngawh ~ TK Lian\nJapan Gal Sung Dawi Havang Kal Pan – 1


url: =Tulaai leitung Thuthang Tuamtuam Updates September 2, 2014 :: ZOMI DAILY\nTulaai leitung Thuthang Tuamtuam Updates September 2, 2014\nposted on 3 September 2014 at 7:12 am Lomkholna: Khawmpau, Myanmar, News, World, Zomi\n· Kawlgam President U Thein Sein Germany gam I President Joachim Gauk leh Prime Minister Angela Merkel te sapnatawh September 2, 2014 ni in Germany gam cidam in tungkhin ta hi. Tutung peen Germany-Kawlgam kizopna kum 60 cinna phawkna hia, September 3-9 sung Berlin khuapi ah gamnih ngeina atuamtuam te kilak kheel ngeekngeek ding uhhi.\n· Kawlgam mi khat ahi Beauty Queen Winner of Asia Pacific 2014 May Myant Noe in makaai te tung zuau akheemna hang in nungkaal sung in Akhamlukhu kisuah kiksak a, aman piakik nuamlo ahihman in thuvaaisai te in thubawlding ci in September 2, 2014 ni in gingkhia sak uhhi. Ahizong in May Noe in kangah kik nading ahih leh thuum kiknuam ing ci in September 2,2014 ni in genkhia hi. Zum huai mai kawlgam leh asung a teeng mihingte zen …\n· Pasian thu ummawhlo a kigengam khat ahi Mexico gam Coahuila state te in September 2, 2014 ni in Aisa le Aisa, Zusa leh Zusa kiteentheih na phalna kipaita hi ci in taangkokhia uhhi. Mexico gam ah amunnihna hita a amasapeeng Mexico City ah 2009 kum in phalna kipai hi.\n· Middle East kici khamul theemthuam teng teenna kuam apiang gaalkidona ah kakitam hel nuamkei uha, ahizong in tutung Iraq gamsung a mingawngtan t even tawmbeek kakhoih loh in ihmuthei mahmah lo kahihman un US leh Iraq kumpi ten ongngen leh aleenglianding in F/A-18 gaalvanleeng akiging linliansa in om hi ci in Australia Prime Minister Tony Abbott September 2, 2014 ni in genkhia hi.\n· Goland kuam cing UN gaalkaap Philippine mi 45 amankhia hi Nusra Front thautawi te tung a h UN General Ban Ki Moon hehpihna tawh ongkahkhia tapeuh un ci in September ni in ngetna bawl a, Nusra ten kongkhah ma un UN ten ko Nusra Front thautawi te migilo ong nongciaptehna uh phiatmasa un ci in dawngkik uhhi.\n· Gam 28 kipawlkhopna NATO te in kumnih sung ah akhatveina kimuhkhopna September 4 niciang Wales khuapi ah neiding uh tutung a agenda bel nasiamahmahding Russia vaai leh Middle East vaai hikhading ci in thukante in ummawh uhhi. Ahizong NATO in agenda genkholhna bangmah nei naailo hi.\nPrevious: Iraq PM pa hawh\nNext: MSN Messenger ki khakcip tading\nKhau bang ciah (Lakam) ~ Lengtong Pauno\nTrump in IS te ni 30 sung abeisak nading in Executive Order suaikai ~ TK Lian\nLaaitui leh Khuangleeng Kilemna tungtaang


url: =Energieeffizientes Traumhaus für die ganze Familie! Top Lage! inkl. KfW55 + Photovoltaikanlage\nÜberschrift Ihres Objektes: Energieeffizientes Traumhaus für die ganze Familie! Top Lage! inkl. KfW55 + Photovoltaikanlage\nIhre Objektnummer: 30447-1206-3\nKaufpreis: 620.567 €


url: =ZBCM Zumpi pan Kanpalet Mission nasepna vai vanna theih huai pawl khat - TUNGZANG NEWS\nZBCM Zumpi pan Kanpalet Mission nasepna vai vanna theih huai pawl khat\nZBCM Zumpi pan Kanpalet Mission nasepna vai vanna theih huai pawl khat.\n1. Khualzin na\nFriday, January 30, 2012, ZBCM zumpi pan Kanpalet missionary ih khah vai a va en dingin Keimah Mission Secretary Rev. Dr. Langh Khan Thang leh Associate General Secretary Rev. Than Za Cin le Lang Zang Baptist Church pan Kanpalet mah ah Missionary khat khah a hih manin, Assistant\npastor Sia Thang Lian Khup in zong hong zui thei a, Kawlpi pan, zingsang nai 6 in ZBCM mawtaw tawh ka ding khia uh a, tua ni in tung suak zolo ka hih man un, Thy Lin khuapi ah ka ngiak uh hi. Tua pan\nzing tungin dingin Kyaikthu ah kiallap ne in Saw khuapi zingan ka delh uh hi. Saw khuapi ka tun uh ciangin zingan ka ne uh a, Kanpalet khuapi Zion Baptist Church pastor ahi ZBCM pan missionary a ih khah Rev. Nai Thang leh Church Secretary pa Thang Hlei tawh ko hong dawn ding a hong pai tawh ki tuakin, 11am pawlin Kanpalet khuapi lam ka zuan in ka pai uh a, 1:30 Pm in ka tung uh hi. Tawl khat tawlngak zawh ciangin, ZBCM pan ih khah IMC khat ahi Rev. Nai Thang leh Lang Zang Baptist Church pan missionary akhah ahi Pastor Nai Thang tawh holim na nei in, ZBCM zum ka puak uh Pasian thu bu\n(Kawllai) tawh bu 48 leh Lang Zang pawlpi pan Lai Siangtho bu (Kawllai) 50 te amau tungah piak khiatna apna thungetna hunkhat ka nei uh hi.\n2. Victoria mualtung kahna\nSaturday, ni-in zingsang 7am, innteek te hong hanthotna tawh Victoria mual sang tungah kah dingin ka ki thawikhia uh hi. Ko Siate thum , car driver pa Cintawng, Rev. Naithang te 3 leh Pastor Nai Thang le pastor nu tawh 10 ki pha hi. Mawtaw tawh mualbul dong tai 10 ciang ki pai thei in, tua pan in mual tung dong khe tawh tai 5 ki kah to a, mawtaw saikel tawh mual tung dong tung suak ahih manin annek ding teng khat in saikel tawh pua to hi. Maultung 11am in ka tung uh a, tua mual tung pen zang in tua pan in November kha bangah mun tampi ki mu thei in, Pagan Niang oo, zong ki mu hi hong ci uh hi. Ahi ongin meii in liah in Mindat khuapi bek mah ki mu thei hi. Tua mual tungah a sang pen mun ah Kawl ten tattung khat lamin tua ngei ah khawlna ding inn khat sikkaang khat lam a, amual nih na ah bel singlamteh khat kiphut hi. Man la nuam ten, Video la nuam ten la in, tua zawh teh innteek te hong puak zingan lim mahmah te ka ne uh a, ka man’ uh teh ko apai teng ki kaikhawm in, Ken Lai Siangtho tawh hanthotna tom no khat nei in, tua zawh teh Rev. Than Za Cin in thunget na ding hong makaih in, mualtung ah ka vekpi un khuk din in, Zogam, Kawlgam khalam khanlawh na ding thu ngen bek tham lo in Kanpalet gam sung mahmah ah khanlawhna zong tun na ding khitui naptui tawh tawlkhat sung thu ngetna ka nei uh\nhi. Ka man uh teh innlam ka zuan uh hi. A khuamun lui ka tun uh ciangin bual neu khat om a, Rev. Nai Thang in hih pen ni dangin hih bual tui pen pale tawh ki bang ahih manin Kan pale khua ki ci a, tua panin Kanpetlet ki ci suak hi cih thu hong gen hi. Tua pan in a khua lu ah Hotel mun nih ah om in a inn te uh\nhoih thei mahmah a, gamdang mi te pai zeuhzeuh hih tuak hi. Tua inn sungah amau mitam puan silh te zual tungah ki suang a, tua lai ah vasa lim zong om in, tua vasa pen leitung bup ah hih vasa pen hih Victoria maul tung bek ah ki mu hi hong ci uh a, a lung lut huai mahmah khat hi. Nitak nai 5 in ka zin uh ka tung kik uh hi.\n3. Zion Baptist Church in ZBCM zumpi te Sa hong gawh\nInn lam ka tun uh ciangin Biak inn ah ka tung suak uh a, Biak inn ka tun uh ciangin an luisa nakoih uh a, Pawlpi Secretary in vok lu leh a sa pawl khat kuangpi khat in hong pia in, thugen na hong nei a, hih\npen ko Kanpalet ngeina hi in, Zion Baptist Church in ZBCM zumpi pan ko avei huai mahmah Kanpalet kha mangthang te hong vei in nong van man un, a ki genzo lo ka lungdamna hangun vok khat kong gawh uh hi a, zumpi pan hong pai Siate khat in nong san na ding un kong thum hi hong ci in, Sia Cin in sanna hong nei in thungetna tawh lungdam tak in an ki ne hi.\n4.Biak piak na\nZion Baptist Church pen inn 20 hi in, kikhop na pen amaupau ahi Dai pau zangin a ki khawm nitak hun ah avekpi un mi 40 tang hawng ki khawm thei uh a, lawp thei mahmah uh hi. Tua pawlpi in, mei set neu khat nei in, songbox, mic cih te nei zo nai lo ahih manin hunzang peuh in ot bua bua kul pian hi. Hi zo leng lei sak huai mahmah hi. Am bek koih in ki zang thei nai lo hi.\nSaturday ni tak Rev. Dr. Langh Khan Thang\nSunday sun Hunzang Rev. Than Za Cin\nSunday nitak Hunzang Pastor Thang Lian Khup\nSunday hunpi sung ah ko Kawlpi pan a pai teng car driver tawh (4) teng Kaanpalet te ngeina tem apaitawh aki thuah te a hoih mahmah khat ciat hong piak banah ZBCM zumpi ading ci in temta khat leh amau seng mah khat hong pia lai uh a, hunpi sungah apawlpibup in amau pau in ZBCM gam khantoh nading Zogam Kawlgam ah missionary tampi a khah zawhna ding, ZBCM lungtup ahi missionary 300 a khah khiat zawhna ding ci in, tawlkhat sung khukdin thu hong ngetsak uh hi. Nitak inn ka tun uh teh\nVoksa paipel dim khat ahan keu sa in hong pua sak lai uh hi.\nMailam mission nasep nading vai tawh kisai holimna ki nei a, ZBCM pan ih khah ahi Rev. Nai Thang ahi zong, Lang Zang Pawlpi akhah uh ahi pastor Nai Thang a hi zongi, a mau muhna bang in hong gen uh hi.\nKanpalet khuapi kim ah Christian bel om kawikawi sam uh a, tam nai lo uh hi. Ahi zongin Kanpalet khuapi pan in tai 50 a gamla Tin Duai khua minam Chin pung te ci-in, tua lai khua pen Kawl suah gawp in a ngeina uh zong Kawl ngeina, biakna te zui in, a om na leh nidangin tua lai ah Christian thu kin gen ngei na pi ki zom non lo a hih manin hong kawl suah gawp ahih manin, tualai ah ana sep na uh leh a haksatna te hong gen uh hi. Tua khua ah Pasian thu gen dingin amau mite lo buang kuamah alut ding phal lo in, amau mi te zong tha khat thu in ih gen hang zong hong um pah hi lo in, huntam pi lak kul ding cih thu zong hong gen uh hi. Tua hi in Rev. Nai Thang in zong amah mah in a vaan banah tua khua ah Siamah numei khat khah sawn in, tua Siamah nu in zong ahaksat na te hong gen in Pasian thu pen mun dang bangin thakhat in ki pulak thei ,Pasian thu ki tang gen thei lo in, ih nuntak na tawh lah na, itna lah lah kul in, a ki sam bangin zong huh kul cih thu zong ahaksatna hong gen hi. Tua hi in khat bek hi lo in nih leh thum bang pha thei le ung ki hung huan le ung ki lawhcing zaw deuh ding hi, bang bang leh nong\nveina uh ka lung uh dam mahmah in nasep a ki pan thei suak ung. Mailam ah nalian tampi ih sep zawh nadingin thu nakpitak in ki ngek sak ciat ding hi hang cihtawh ka ki vai khak uh hi.\n6.Mailam na sep zia dingmuh na\n1. Kanpalet gam sung khanlawh na ding thu ngetna ah phawk huai mahmah hi.\n2. Zogam sung ahih hangin anungta Pasian hoihna atel tam nailo ahih manin, amauleh amau in Pasian thu a taangko nop uh hangin, a sem dingleh a sumleh pai tawh panpih ding om zo nai lo uh hi. Amau leh amau din ding haksa sa mahmah lai uh a, panpih huai mahmah lai hi.\n3. Ih pau ki bang lo leh ihngeina ki bang lo ahih manin missionary dingin ei ih va pai sangin amau pantah theih te pantahin, amau mah khah thei leng ki lawhcing thei dingin ka um hi.\n4. Kanpalet gamsung hong khanglo takpi leh akim a khuapi ahi tu-a aki\nlut theinai lo akim a, Saw khuapi, Thy Lin, Khuapi tampi te... lam ah ei Christian te in valut in Pasian thu ih gen ding pen baih vetnai lo hi, Kawl mi bek om ahih manin midang in inn mun lei a vaten ding cihpen haksa mahmah lai ahih manin amau lam pan sihsan na-in nei in Pasian thu damdam in ki puak zo pan ding hi.\nRev. Dr. Langh Khan Thang\n2/25/2012 01:38:57 am\nZomite Pasian in thupha hongpia in hong zang hi.


url: =Cut penis Penis, Buy Products In Fav-store - March 14, 2018\nCut penis - Fav-store.net For Order Herbal Products Online\nBuy Products In Fav-store.net Cut penis\nCut penis in United States (US)Cut penis in Canada (CA)Cut penis in United Kingdom (UK, GB)Cut penis in Australia (AU)Cut penis in Austria (AT)Cut penis in Bahrain (BH)Cut penis in Belgium (BE)Cut penis in Brazil (BR)Cut penis in Brunei Darussalam (BN)Cut penis in Denmark (DK)Cut penis in Egypt (EG)Cut penis in Finland (FI)Cut penis in France (FR)Cut penis in Germany (DE)Cut penis in Gibraltar (GI)Cut penis in Greece (GR)Cut penis in Guam (GU)Cut penis in Hong Kong (HK)Cut penis in Iceland (IS)Cut penis in Ireland (IE)Cut penis in Israel (IL)Cut penis in Italy (IT)Cut penis in Japan (JP)Cut penis in Liechtenstein (LI)Cut penis in Luxembourg (LU)Cut penis in Mexico (MX)Cut penis in Netherlands (NL)Cut penis in New Zealand (NZ)Cut penis in Norway (NO)Cut penis in Oman (OM)Cut penis in Pakistan (PK)Cut penis in Paraguay (PY)Cut penis in Philippines (PH)Cut penis in Poland (PL)Cut penis in Portugal (PT)Cut penis in Puerto Rico (PR)Cut penis in Qatar (QA)Cut penis in Saudi Arabia (SA)Cut penis in Singapore (SG)Cut penis in Somalia (SO)Cut penis in South Georgia (GS)Cut penis in Spain (ES)Cut penis in Sudan (SD)Cut penis in Suriname (SR)Cut penis in Sweden (SE)Cut penis in Switzerland (CH)Cut penis in Turkey (TR)Cut penis in United Arab Emirates (AE)Cut penis in Venezuela (VE)Cut penis in Abu DhabiCut penis in AdelaideCut penis in AmsterdamCut penis in AucklandCut penis in BrisbaneCut penis in Buenos AiresCut penis in CairoCut penis in CalcuttaCut penis in CopenhagenCut penis in DakarCut penis in DelhiCut penis in DhakaCut penis in DubaiCut penis in DublinCut penis in GenevaCut penis in HelsinkiCut penis in Hong KongCut penis in IstanbulCut penis in JakartaCut penis in KarachiCut penis in LagosCut penis in LondonCut penis in Los AngelesCut penis in LusakaCut penis in ManilaCut penis in MelbourneCut penis in Mexico CityCut penis in MiamiCut penis in MilanCut penis in OsakaCut penis in OsloCut penis in ParisCut penis in Rio de JaneiroCut penis in RomeCut penis in San FranciscoCut penis in Sao PauloCut penis in SeoulCut penis in SingaporeCut penis in StockholmCut penis in SydneyCut penis in TehranCut penis in Tel AvivCut penis in TokyoCut penis in TorontoCut penis in ViennaCut penis in WellingtonCut penis in ZurichCut penis in Alabama (AL)Cut penis in Alaska (AK)Cut penis in Arizona (AZ)Cut penis in Arkansas (AR)Cut penis in California (CA)Cut penis in Colorado (CO)Cut penis in Connecticut (CT)Cut penis in Delaware (DE)Cut penis in Florida (FL)Cut penis in Georgia (GA)Cut penis in Hawaii (HI)Cut penis in Idaho (ID)Cut penis in Illinois (IL)Cut penis in Indiana (IN)Cut penis in Iowa (IA)Cut penis in Kansas (KS)Cut penis in Kentucky (KY)Cut penis in Louisiana (LA)Cut penis in Maine (ME)Cut penis in Maryland (MD)Cut penis in Massachusetts (MA)Cut penis in Michigan (MI)Cut penis in Minnesota (MN)Cut penis in Mississippi (MS)Cut penis in Missouri (MO)Cut penis in Montana (MT)Cut penis in Nebraska (NE)Cut penis in Nevada (NV)Cut penis in New Hampshire (NH)Cut penis in New Jersey (NJ)Cut penis in New Mexico (NM)Cut penis in New York (NY)Cut penis in North Carolina (NC)Cut penis in North Dakota (ND)Cut penis in Ohio (OH)Cut penis in Oklahoma (OK)Cut penis in Oregon (OR)Cut penis in Pennsylvania (PA)Cut penis in Rhode Island (RI)Cut penis in South Carolina (SC)Cut penis in South Dakota (SD)Cut penis in Tennessee (TN)Cut penis in Texas (TX)Cut penis in Utah (UT)Cut penis in Vermont (VT)Cut penis in Virginia (VA)Cut penis in Washington (WA)Cut penis in West Virginia (WV)Cut penis in Wisconsin (WI)Cut penis in Wyoming (WY)Cut penis in AlbanyCut penis in AlbuquerqueCut penis in AnchorageCut penis in AnnapolisCut penis in AtlantaCut penis in AugustaCut penis in AustinCut penis in BaltimoreCut penis in Baton RougeCut penis in BillingsCut penis in BirminghamCut penis in BismarckCut penis in BoiseCut penis in BostonCut penis in BridgeportCut penis in BurlingtonCut penis in Carson CityCut penis in CharlestonCut penis in CharlotteCut penis in CheyenneCut penis in ChicagoCut penis in ColumbiaCut penis in ColumbusCut penis in ConcordCut penis in DenverCut penis in Des MoinesCut penis in DetroitCut penis in DoverCut penis in FargoCut penis in FrankfortCut penis in HarrisburgCut penis in HartfordCut penis in HelenaCut penis in HonoluluCut penis in HoustonCut penis in IndianapolisCut penis in JacksonCut penis in JacksonvilleCut penis in Jefferson CityCut penis in JuneauCut penis in Kansas CityCut penis in LansingCut penis in Las VegasCut penis in LincolnCut penis in Little RockCut penis in Los AngelesCut penis in LouisvilleCut penis in MadisonCut penis in ManchesterCut penis in MemphisCut penis in MilwaukeeCut penis in MinneapolisCut penis in MontgomeryCut penis in MontpelierCut penis in NashvilleCut penis in New OrleansCut penis in New York CityCut penis in NewarkCut penis in Oklahoma CityCut penis in OlympiaCut penis in OmahaCut penis in PhiladelphiaCut penis in PhoenixCut penis in PierreCut penis in PortlandCut penis in ProvidenceCut penis in RaleighCut penis in RichmondCut penis in SacramentoCut penis in Saint PaulCut penis in SalemCut penis in Salt Lake CityCut penis in Santa FeCut penis in SeattleCut penis in Sioux FallsCut penis in SpringfieldCut penis in TallahasseeCut penis in TopekaCut penis in TrentonCut penis in Virginia BeachCut penis in WichitaCut penis in Wilmington\nMarch 08, 2018. Sada Abe - Wikipedia (https://en.wikipedia.org/wiki/Sada_Abe) Yup the same guy in an earlie video dissecting his own penis & testicles.\nMan gets penis stuck in gym weight plate - it takes firefighters three hours to cut him free with power tools. He took his love for working out way too far...\nWu-Tang Affiliated Rapper I Cut Off My Penis... - TMZ\nWu-Tang-Affiliated Rapper Cuts Off His Own Penis, Jumps...


url: =A etteh huai khangno :: ZOMI DAILY\nA etteh huai khangno\nposted on 10 April 2015 at 10:49 am Lomkholna: News\nLeitungah tangthu minthang mah2 khat kong hawm sawn nuam hi. Khang no kum 21 a pha khat sum bawl na pan in a neih sa teng sum hi. Kum 22 a phak in gam thukhun bawl lak ah ki hel dg in ki dem na ah lel hi.\nKum 24 a phak in a sum bawl na ah a neih khempwuh sum leu2 hi. Kum 26 a phak in a it mah2 a lawm ngaih nu in sih san leu2 hi. Kum 27 a phak in a khua phawk theih na sazang te ki sia gawp sawn2 hi. Hanciam mah2 ve2 in Kum 34 a phak ciangin Lotdaw a mat(congressional ) dg in a dem na ah lel leu2 hi.\nKum 45 a phak ciangin Senator ding a ki dem na ah lel leu2 hi. Kum 47 a phak ciangin kum pi nih na (vice- president) ding a hanciam na ah kia leu2 hi. Kum 52 a phak ciangin US kumpi dingin tel na ngah in kumpi ong suak hi. Tua mi in Abraham Lincoln hi. Mi vom le mikang ki deidan na; Mivom te sila(sa’l) hih na pan a suak ta sak US kumpi minthang mah2 khat hong suakhi.\nBang zah tak in hanciam hiam? Bang zah vei puk cih sangin bang zah vei thokik hiam? bang hang in minthang hiam? Bang ci bang in hanciam hiam? cih te Khangno khang thak te in etteh huai le tha lak huai mah2 a hih manin a sim kha mimal lungsim ong phawng ciat henla gual zawh na ngah in minam a laam sang zo; ZOMI te a hi dingin i biak Pasian in mimal kim thupha ong pia ciat tahen! Amen\nPrevious: Zomi Days (Zomi te a ding Ni thupi pawl khat)\nNext: ZCD te Tuilangh khua ah\nBukkhuh Nakbing bangci kidal ding